26/07/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Convenio colectivo do Concello de Camariñas

Servizo: RELACIÓNS LABORAIS Asunto: Convenio colectivo Visto o expediente do convenio colectivo do CONCELLO DE CAMARIÑAS (código convenio 1504782), que tivo entrada neste Departamento Territorial da Consellería de Traballo e Benestar o día 19.04.2010, complementado os días 07.06.2010 e 12.07.2010 e subscrito pola parte económica polo concello e pola parte social polo comité de empresa os días 03.12.2009 e 20.05.2010, de conformidade co disposto nos artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, Real decreto 1040/81, do 22 de maio, sobre rexistro e depósito de convenios colectivos de traballo e o Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo, este Departamento Territorial ACORDA: PRIMEIRO.- Ordenar a súa inscripción no Libro Rexistro de Convenios Colectivos de Traballo, obrante neste Departamento Territorial, e notificación á representación económica e social da Comisión Negociadora. SEGUNDO.- Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.- Dispoñe-la súa publicación no Boletín Oficial da Provincia. A Coruña, 13 de xullo de 2010 O xefe territorial de Traballo e Benestar Luis Alberto Álvarez Freijido Artigo 1. Representación e lexitimidade. Artigo 2. Ámbito persoal de aplicación. Artigo 3. Ámbito funcional e natureza xurídica. Artigo 4. Ámbito territorial. Artigo 5. Ámbito temporal: vixencia, duración, prórroga e denuncia. Artigo 6. Obxecto e substitución de condicións. Artigo 7. Indivisibilidade do acordo. Artigo 8. Condicións máis beneficiosas e aplicación favorable: interpretación do acordo. Artigo 9. Compensación e absorción. Artigo 10. Irrenunciabilidade. Artigo 11. Aplicación directa. Artigo 12. Aplicación preferente. Artigo 13. Publicidade do convenio. Artigo 14. Conflictividade laboral. Artigo 15. Funcións e tarefas do persoal. Sección 1.ª: Xornada e calendario laborais. Artigo 16. Xornada e horario de traballo. Artigo 17. Réxime de especial dedicación. Artigo 18. Xornada de verán. Artigo 19. Semana do Nadal e Semana do Carme. Artigo 20. Traballo en períodos nocturno Artigo 21. Traballo en período festivo. Artigo 22. Traballo en quendas. Artigo 23. Horas extraordinarias. Artigo 24. Calendarios. Sección 2.ª: Vacacións, permisos, licenzas e situacións administrativas Artigo 25. Vacacións. Artigo 26. Premio especial de antigüidade. Artigo 27. Permisos, licenzas e excedencias. Artigo 28. Cómputo de prazos e coincidencia dos días das solicitudes. Artigo 29. Tramitación. Artigo 30. Conceptos retributivos. Artigo 30 bis. Recoñecemento de servizos prestados noutras administracións. Artigo 31. Retribucións do persoal que desempeñe accidentalmente ou temporalmente outro posto superior ao do seu grupo. Artigo 32. Cláusula de actualización salarial. Artigo 33. Indemnizacións. Artigo 33 bis. Indemnización por vehículo propio dentro do termo municipal Artigo 34. Anticipos. Artigo 35. Asistencia xurídica. Artigo 36. Fondo de pensións. Artigo 37. Seguros de vida, accidente e invalidez. Artigo 38 Incapacidade temporal. Artigo 39 Capacidade diminuída. Artigo 40. Integración dos minusválidos. Artigo 41 Axudas sociais Artigo 42. Dereitos e deberes en materia de seguridade e saúde laboral. Artigo 43. Comité de seguridade e saúde laborais. Artigo 44. Revisión médica e roupa adecuada. Artigo 45. Funcións do Comité de Seguridade e Saúde. Artigo 46. Actividades tóxicas, penosas ou perigosas. Artigo 47. Dereitos xerais sindicais do persoal. Artigo 48. Do dereito a actividade sindical. Artigo 49. Das Seccións Sindicais Artigo 50. Do dereito á representación colectiva. Artigo 51. Dos dereitos de asemblea e reunión. Artigo 52. Dos dereitos de negociación e participación colectiva. Artigo 53. Do dereito á folga. Artigo 54. Relación de postos de traballo. Artigo 55. Da clasificación profesional. Artigo 56. Da selección do persoal: formas de ingreso. Artigo 57. Da provisión de postos de traballo e promoción do persoal. Artigo 58. Do fomento da promoción interna e da consolidación de emprego temporal. Artigo 59. Do fomento da formación do persoal. Artigo 61 Artigo.62. Comisión Paritaria de seguimento e control. Primeira. Segunda. Terceira. Primeira. Segunda. Terceira. Cuarta. Quinta. As partes concertantes deste convenio colectivo (en adiante, e respectivamente, CC ) son o Concello de Camariñas a representación legal do persoal traballador/a, actuando como asesores as organizacións sindicais Confederación Intersindical Galega (CIG) e Unión Xeral de Traballadores (UXT), constituídos todos os citados en Comisión negociadora ó abeiro do establecido no Estatuto dos traballador/as e máis na Lei 11/1985, de 2 de agosto, lei orgánica de liberdade sindical, e recoñecéndose mutuamente as partes lexitimidade como interlocutores válidos para negociar e asinar este convenio. As normas contidas neste convenio colectivo serán de aplicación a todo o persoal laboral que preste servizos neste concello. Non se aplicarán os efectos económicos deste convenio nos casos de convenios de colaboración ou de subvencións con outras Administracións Públicas para o fomento do emprego e a inserción laboral. Nestes casos as retribucións serán as determinadas polo propio convenio de colaboración ou subvención.1. As estipulacións conformadoras deste texto (CC) para persoal laboral do Concello de Camariñas, A Coruña, así como os compromisos nel reflectidos relativos a materias económicas, laborais, asistenciais, sindicais ou, en xeral, cantas afecten ás condicións de emprego, retributivas e ó ámbito das relacións dos representantes dos empregado/as públicos municipais e as súas organizacións representativas co empresario, teñen carácter de norma reguladora das relacións individuais de traballo comprendidas no ámbito deste Concello, e son vinculantes para as partes negociadoras e para todos os empregados/as ós que lles sexa de aplicación, segundo o determinado no artigo anterior. A validez do CC queda en calquera caso supeditada á súa aprobación polo Pleno da Corporación.2. O presente convenio esténdese tamén ao persoal laboral dos organismos autónomos dependentes do Concello de Camariñas. O propio da demarcación territorial municipal e ó que puidese estenderse en comisión de servizos.1. Vixencia: Este acordo terá vixencia normativa dende o día da súa aprobación polo Pleno, se ben o disposto nas súas cláusulas económicas quedará supeditado á dotación orzamentaria.2. Duración: O convenio asínase por un período de. anos, a contar para estes efectos dende a data da súa aprobación en pleno, sen prexuízo de que as retribucións fixadas nel sexan revisadas anualmente tendo en conta as previsións da Lei de Orzamentos Xerais do Estado sobre incrementos retributivos.3. Prórroga: O acordo entenderase prorrogado expresa, temporal e accidentalmente ata a entrada en vigor doutro que o substitúa, e por períodos anuais en ausencia de denuncia expresa, por resolución tácita.4. Denuncia: Efectuarase por calquera das partes con tres meses de antelación ao remate da súa vixencia ou de calquera das súas prórrogas, co obxecto de iniciar as deliberacións e negociacións dun novo acordo nunha data non posterior a un mes contado a partir do día seguinte ao da denuncia. O convenio regula e facilita o normal desenvolvemento das relacións de traballo do persoal do Concello de Camariñas, e a súa entrada en vigor implica a substitución ou renovación das condicións laborais vixentes ata dita data polas que se establecen nel, ao considerarse que as modificacións que recolle son apreciadas e aceptadas, en conxunto, como máis beneficiosas para os traballadores/as. Este convenio ten un carácter indivisible, constituíndo as condicións pactadas un todo orgánico e unitario, non sendo posible a aplicación de parte do seu articulado rexeitando o resto, senón que sempre haberá de aplicarse e observarse na súa integridade.1. As melloras establecidas noutras disposicións de calquera rango que sexan superiores ás do convenio, serán de aplicación consonte ao principio de norma máis favorable ou condición máis beneficiosa para os empregado/as públicos, con exclusión de situacións singulares e sen prexuízo do previsto no artigo seguinte.2. Todas as disposicións establecidas neste convenio deberán ser interpretadas de acordo cos termos no que foron redactadas e da forma que resulte máis beneficiosa para os empregado/as do Concello. En caso de dúbida, ambigüidade ou escuridade en canto ó seu sentido e alcance, resolverase logo de ser consultada a comisión de seguimento e interpretación, tal e como ven definida no artigo 62 deste convenio. As condicións económicas establecidas no presente convenio compensarán todas as existentes á súa entrada en vigor, calquera que sexa a súa orixe e natureza. Terase por nula ou por non feita a renuncia por parte dos empregado/as públicos a calquera dos beneficios establecidos no convenio. Así mesmo, tacharase de nulidade, entendéndose como non disposto e sen efecto ningún, calquera acordo, resolución ou cláusula que implique condicións menos beneficiosas para os empregado/as públicos do Concello de Camariñas. As partes asinantes do convenio comprométense á súa aplicación directa e a non promover cuestións que poidan supoñer modificacións das condicións pactadas. As disposicións que contén o presente convenio aplicaranse con preferencia sobre calquera outra.1. O presente acordo remitirase á oficina pública á que fai referencia a Lei orgánica 11/1985, de 2 de agosto, de liberdade sindical, e se publicará no Boletín Oficial da Provincia inmediatamente despois da súa aprobación polo Pleno da Corporación Municipal.2. O Concello facilitará a todo o persoal ó seu servizo un exemplar deste convenio. As partes asinantes do convenio comprométense a esgotar a vía do diálogo e a negociación antes de adoptar medidas disciplinarias ou actitudes de conflicto colectivo. Para a mellora da dignidade persoal e profesional dos traballadores/as, non se poderá asignar nin obrigar a realizar funcións ou tarefas que non garden relación co posto de traballo que desempeñan. A xornada de traballo será de 35 horas semanais e o horario de traballo distribuirase atendendo ás necesidades e á propia organización de cada servizo. O que suporá en cómputo anual o equivalente a un total de 1.542 horas sen perxuizo de días de asuntos propios, dias adicionais de vacacións por antigüidade así como o resto de permisos e licenzas recollidos neste convenio.1. O horario de traballo para o persoal en xeral establécese de 8:00 a 15:00 horas, de luns a venres. O horario de atención ó público será o establecido por cada servizo deixando alomenos media hora ó inicio e ó final da xornada para labores de organización. Os sábados o rexistro do concello permanecerá aberto e se encargará de rotar o persoal que se determine na relacion de postos de traballo (RPT). 2. No anexo I deste convenio especifícase o horario e xornada laboral establecido para cada servizo. Comezará a entrar en vigor unha vez estea implantado o sistema de control. As modificacións, con carácter singular, nos horarios e xornadas reflectidas no AnexoI poderán realizarse previo acordo co traballador/a afectado/a, a representación sindical e o concello. Os empregados/as públicos municipais disporán dunha pausa para descansar, dentro da xornada de traballo, de trinta minutos diarios, que se computarán como de traballo efectivo, retribuídos e non recuperables. O momento de efectuar esta interrupción está limitado pola obriga de non afectar de maneira notable á prestación dos servizos, que procurarán autoorganizarse de maneira que, atendendo ó criterio de facilitar a atención ós cidadáns, non se vexa desvirtuado o dereito do persoal a esta pausa ou descanso. O persoal en réxime de xornada partida disfrutará do mesmo tempo puidendo o/a traballador/a distribuílo ou ben en dúas pausas de 15 minutos nas dúas partes da xornada laboral ou ben a totalidade do tempo nunha parte da xornada. O persoal laboral poderá adiantar a súa saída ou retrasar a súa entrada no caso de non utilizar o período de descanso. O/a traballador/a solicitarao por escrito ao alcalde especificando claramente o novo horario. No caso de que sexa aceptada a modificación ten que quedar reflectida no seu horario habitual. A denegación deberá expresar as razóns e/ou circunstancias que a motivan.3. O incumprimento da xornada de traballo por ausencias do traballo non reguladas no presente acordo dará lugar ás correspondentes deduccións, primeiro nos días de asuntos propios e cando non sexa posible polo seu esgotamento efectuarase o correspondente desconto en nómina, sen prexuízo das responsabilidades disciplinarias ás que poida dar lugar. Para que poidan contribuír de maneira preventiva a que non se produzan desigualdades de trato, e mesmo co obxecto de velar por unha aplicación obxectiva das consecuencias derivadas de posibles incumprimentos horarios, darase copia periodicamente, de ser o caso, de calquera informe ou traballo de seguimento que se faga ao respecto, e concretamente dos resultados reflectidos polos trebellos técnicos instalados, ou que se instalen no futuro, á representación dos/as empregado/as públicos/as.4. Aqueles traballadores e traballadoras que realicen cursos de formación relacionados co seu posto de traballo ou pertencentes ós Planos de Formación Continuada, poderán adaptar os seus horarios de traballo para a asistencia ós mesmos, computando o tempo invertido neles como tempo de traballo efectivo.5. O tempo de traballo computarase de modo que tanto ao comezo como ao remate da xornada diaria, o traballador ou traballadora se atope no seu posto de traballo, considerándose como traballo efectivo aquel que sexa imprescindible para recoller, ordenar e gardar roupa, materiais e utis de traballo. A mesma consideración terá o tempo empregado/a para cumprir coas normas de seguridade e saúde.6. Para o persoal que desenvolva a súa actividade en lugares de traballo non fixos ou itinerantes, o computo da xornada normal de traballo comezará a partir do lugar de recollida ou reunión establecido ou centro de control tanto na entrada como na saída do traballo.1. O réxime de especial adicación implicará: a) Unha xornada de traballo de corenta horas semanais, sen prexuízo do aumento de horario que ocasionalmente sexa preciso por necesidades do servizo. b) A incompatibilidade para o exercicio de calquera outra actividade lucrativa, pública ou privada, consonte o establecido pola Lei 53/84.2. Estarán sometidos ó réxime de especial dedicación aqueles postos de traballo que así se determinen na correspondente RPT.1. A xornada de verán entenderase a correspondente ao período comprendido entre o 16 de xuño e o 15 de setembro (ambos os dous inclusive). 2. A xornada diaria de verán verase diminuída nunha hora, ou a parte proporcional se os contratos son de xornada parcial, distribuíndose atendendo ás necesidades e a propia organización de cada servizo. Durante este periodo o horario ordinario de traballo para o persoal en xeral, incluido o das oficinas de atención ó público, establécese de 8:00 a 14:00 horas, de luns a venres. No Anexo I deste convenio especifícanse ós horarios e xornadas de verán de cada servizo.3. Para a compensación da reducción do horario no verán cada traballador/a poderá optar entre as seguintes alternativas, previa comunicación ao Concello: a) Recuperar 15 minutos diarios no horario de entrada ou de saída. b) Mediante cursos de formación: cando se pida autorización ao concello deberá constar tamén o desexo de que ese horario se lle compute na recuperación do horario de verán. c) O horario de apertura do rexistro os sábados para o persoal que finalmente se acorde que ten que estar. d) Traballo en tardes. e) A conta da ½ hora de descanso da xornada de traballo.1. No transcurso das Festas do Nadal acórdanse dúas quendas de libranza entre o persoal dun máximo de 5 días de asuntos propios en cada unha delas, salvo situacións excepcionais que se poderán desfrutar máis días previa solicitude e aceptación do concello: a primeira rematará o 31 de decembro e a segunda iniciarase o día 1 de xaneiro. As quendas organizaranse por servizos, de xeito que quede garantida a súa operatividade. Será o xefe/a de cada servizo quen formulará a proposta de quendas, presentándoa á Alcaldía coa antelación suficiente, sempre antes do día 1 de decembro de cada ano, para a súa aprobación.2. Nas Festas do Carme de Camariñas o horario xeral de todo o persoal do concello reducirase en 1 hora diaria. Esta reducción non será recuperable no cómputo de horario anual.1. Entenderase por traballo en período nocturno o efectuado entre as 22,00 e as 7,00 horas.2. Aqueles traballadores e traballadoras que de forma excepcional teñan cambio de horario por razóns de servizo e realicen parte da súa xornada neste horario nocturno, computarase a razón de 1 hora e 30 minutos por cada hora traballada dentro dese tramo horario.3. As horas de descanso por traballo nocturno serán acumulables ata completar xornadas enteiras de traballo ou no seu defecto pola parte proporcional que corresponda. Para o seu disfrute deberá comunicarse á Alcaldía con 5 días antelación, e obter o seu asentimento, previa valoración das necesidades do servizo. A denegación deberá expresar as razóns e/ou circunstancias que a motivan.1. Contabilizándose polo tempo comprendido entre as 22:00 horas da véspera e as 22:00 horas de cada domingo ou festivo.2. Terá a consideración de traballo en xornada festiva, as realizadas polos traballadores/as nas súas xornadas de libranza ou descanso.3. As horas que se realicen en horario festivo computarán como 1 hora e 30 minutos de traballo efectivo ós efectos de cálculo e determinación da xornada.4. As horas de traballo festivo serán acumulables para o seu disfrute ata completar xornadas enteiras de traballo ou no seu defecto pola parte proporcional que corresponda. Para o seu disfrute deberá comunicarse á Alcaldía con 5 días de antelación, e obter o seu asentimento, previa valoración das necesidades do servizo. A denegación deberá expresar as razóns e/ou circunstancias que a motivan.1. Naqueles servizos municipais nos que pola natureza da súa actividade deban organizarse quendas de traballo, estas efectuaranse, preferentemente, mediante rotación voluntaria, entre todos os/as empregado/as desde servizo.2. Especificamente, procurarase que nos servizos nos que a actividade se desenvolva en domingos, festivos ou horas nocturnas, as xornadas traballadas nas ditas circunstancias serán repartidas baixo os principios de igualdade, rotación e non discriminación entre todo o persoal adscrito ó servizo.3. Calquera modificación dos horarios que veñen fixados no Anexo I deberá ser motivada e obxectivada mediante un informe do xefe/a do servizo En todo caso deberán ser previamente acordadas cos interesado/as e a representación legal dos traballadores/as e requirirá negociación previa con estes cando se trate de modificacións colectivas no réxime.4. Existirá un anexo que conformará o cadro de quendas e horarios deste persoal para todo o ano laboral, o cal deberá estar confeccionado e exposto o 1 de decembro do ano anterior ao que faga referencia.5. No caso de ter que traballar un día fixado como libre, deberá comunicarse esta circunstancia a quen resulte afectado con cinco días de antelación, como mínimo, excepto nos supostos nos que isto resulte imposible por corresponderse con situacións de difícil ou imposible previsión ou casos de catástrofe ou calamidade pública. Nas situacións que non se correspondan con casos de catástrofe ou calamidade pública, os cambios obedecerán sempre a necesidades do servizo de “imposible ou difícil previsión”, compensando ao traballador/a afectado con outro día laborable de análogas características como libre. No caso de non ser posible a compensación con días libres optarase pola compensación económica segundo ven especificado no seguinte artigo.1. Terá a consideración de hora extraordinaria cada hora de traballo que se realice fóra da xornada de traballo establecida no presente Convenio.2. Non se poderán realizar horas extraordinarias, agás as estrictamente necesarias para prever ou reparar sinistros ou danos. En todo caso o número máximo de horas extras anuais será de 60, salvo as de reparación de sinistros. En cada servizo establecerase un sistema de rotación correlativa entre os/as empregado/as públicos/as adscritos ó mesmo da mesma categoría para os efectos de realizar horas extraordinarias.3. Terán a consideración de horas extraordinarias as empregadas polos traballadores e traballadoras municipais na asistencia a xuízos ou comparecencias derivadas da prestación do servizo, sempre que se realicen fóra da xornada de traballo así como o tempo de desprazamento necesario. O tempo investido deberá xustificarse mediante un certificado expedido polo xulgado ou organismo correspondente, e contabilizarase cun mínimo de dúas horas por cada hora de asistencia.4. Igualmente, consideraranse horas extraordinarias as consumidas polo persoal que realice traballo por quendas na espera do relevo correspondente.5. Para o debido control do número de horas extraordinarias feitas, levarase un rexistro por servizos co número de horas realizado mensualmente, que en todo caso será entregado tamén coa mesma frecuencia ao Comité de Empresa.6. As horas extraordinarias compensaranse con descansos, á razón de dúas horas por cada hora traballada. No caso de que sexan realizadas en noites, domingos, festivos, compensaranse con dúas horas e media. Cando a hora extra se realice nun festivo e en horario nocturno compensarase con tres horas. As horas extraordinarias serán acumulables para o seu disfrute ata completar xornadas enteiras de traballo ou no seu defecto pola parte proporcional que corresponda.7. A compensación en días deberase realizar dentro dos tres meses seguintes ós da súa realización. De non ser posible a súa compensación en días, serán compensadas economicamente como gratificacións na contía fixada neste CC.8. Nas situacións excepcionais nas que, por necesidades do servizo, expresa e debidamente acreditadas en cada caso, non se podan compensar con tempo de libranza, compensaranse economicamente de acordo co seguinte: Valor hora extra = valor da hora ordinaria x coeficiente que figura neste parágrafo. Valor hora ordinaria = salario bruto mensual/horas mensuais de traballo Coeficiente = 1,50 (hora extra normal); 2,0 (hora extra nocturna ou festiva); 2,50 (hora extra festiva e nocturna). 9. Para o seu disfrute deberá comunicarse á Alcaldía con 5 días de antelación, e obter o seu asentimento, previa valoración das necesidades do servizo. A denegación deberá expresar as razóns e/ou circunstancias que a motivan.10. Aqueles traballadores e traballadoras que por razóns de servizos teñan que traballar o xoves, venres ou fin de semana da Semana Santa, serán compensados en horas de descanso, ou no seu defecto economicamente, o tempo de traballo, segundo o valor das horas extras, festivas e/ou nocturnas.11. Cando nalgún servizo se exceda de 800 horas anuais de servizos extraordinarios durante un período de tres anos consecutivos, crearase unha nova praza no cadro do persoal. Non serán computadas para estes efectos aqueles servizos realizados por circunstancias de forza maior.1. O calendario laboral será o que os organismos competentes das Administracións Central, Autonómica e Local establezan dentro das súas respectivas competencias, e máis os propios do Concello.2. Asemade, consideraranse festivos as seguintes datas: a) 22 de maio, Santa Rita, patroa dos empregado/as públicos. No caso de que cadre en festivo trasládase ao seguinte día laborable. b) O Sábado Santo. c) 24 de decembro, Noiteboa. d) 31 de decembro, Fin de Ano. O 24 e 31 de decembro establecerase unha garda cada día no rexistro xeral do concello en horario 9 a 12 horas e compensarase cun día máis de vacacións por cada garda feita. Cando Noiteboa e Fin de Ano coincidan en festivos ou non laborables para o persoal ó seu servizo o Concello compensarao en días de asuntos propios.3. Os servizos que pola súa peculiaridade teñan que organizar o seu traballo en réxime de quendas, ou non admitan o tratamento común en canto a calendario laboral, elaborarán os seus calendarios baixo os principios de igualdade, rotación e non discriminación entre os/as empregado/as públicos/as. As propostas de calendario laboral específico de cada servizo serán elaboradas polos xefes/as dos servizos respectivos, e negociadas representación legal dos traballadores/as.4. Os calendarios laborais de cada ano elaboraranse antes do 1 de decembro do ano anterior, e deberán permanecer expostos nos taboleiros de anuncios de cada centro de traballo. Só poderán ser modificados cando circunstancias imprevistas ou sobrevidas así o requiran. Nestes calendarios especificaranse as quendas previstas.5. Calquera modificación que se pretenda levar a cabo nos calendarios laborais deberá ser debidamente motivada, argumentada e obxectivada mediante un informe do xefe/a do servizo, negociada coa representación legal dos traballadores/as e será notificada coa antelación oportuna aos interesado/as.1. Todo o persoal terá dereito a disfrutar, por cada ano completo de contrato, dunhas vacacións retribuídas de 22 días hábiles anuais, ou ben dos días que en proporción lles correspondan se o tempo traballado fose menor. A estes efectos os sábados non serán considerados días hábiles, salvo que nos horarios especiais se estableza outra cousa. Asemade, e para os efectos de determinar o período computable para o cálculo das vacacións anuais, as ausencias do traballo por motivos independentes da vontade do traballador/a, tales como enfermidade, accidente ou maternidade, así como aquelas outras derivadas do disfrute de licenzas ás que se refiren os artigos 71 e 72 do articulado da Lei de funcionarios civís do Estado de 1964, ou os permisos recollidos no artigo 30 da Lei 30/1984, de 2 de agosto, computaranse como servizos efectivos. No suposto de ter completados os anos de antigüidade que se indican, terase dereito ó disfrute dos seguintes días de vacacións anuais: 15 anos de servizo.23 días hábiles 20 anos de servizo.24 días hábiles 25 anos de servizo.25 días hábiles 30 ou máis anos de servizo.26 días hábiles Este dereito farase efectivo a partir do ano natural seguinte ao do cumprimento da antigüidade referendada. As vacacións, como dereito individual, disfrutaranse preferentemente dentro do período comprendido entre o 1 de xuño e o 30 de setembro, respectándose sempre as necesidades do servizo. O persoal que por razóns de servizo fose obrigado a disfrutar as vacacións fora deste período, terá dereito a unha ampliación das mesmas en catro días hábiles máis. Deberá gozarse dentro de cada ano natural, e ata o 15 de xaneiro do ano seguinte. O período de vacacións non poderá compensarse economicamente, excepto en casos de catástrofe ou calamidade pública que impidan que o persoal as poda coller ou nos casos nos que a duración do contrato sexa inferior a 3 meses.2. As vacacións poderán fraccionarse, previa petición do interesado/a e supeditado ás necesidades do servizo, sempre e cando un período sexa como mínimo de 5 días hábiles.3. Con independencia do calendario establecido, e supeditado ás necesidades do servizo poderán concederse, previa petición do interesado/a, días libres a conta das vacacións, sen que en ningún caso a súa duración acumulada anual sexa superior ó 50% do período vacacional.4. O comezo do período de vacacións quedará suspendido a instancias do interesado/a, cando se presente unha situación de baixa con anterioridade á data prevista como inicio destas. Igualmente dará lugar á interrupción das vacacións, con suspensión do período que lle queda ó interesado/a, a contar desde o primeiro día da baixa, nos casos nos que durante o seu goce se acredite unha situación de incapacidade temporal. De producirse colisión de intereses entre quen ve modificado o seu cadro de vacacións por esta causa e outros empregado/as da súa mesma dependencia ou unidade, que xa as teñan programadas, terán preferencia estes sobre aquel, que, en todo caso, haberá de supeditarse para estes efectos ás necesidades do servizo o que estea adscrito. No caso de baixa por maternidade, cando esta situación coincida co período de vacacións quedará interrompido este, e poderán disfrutarse as vacacións rematado o período de permiso por maternidade.5. Recoñécese o dereito á elección do período de vacacións a favor de mulleres xestantes e a preferencia de elección de mulleres e homes con fillos ou fillas menores de 12 anos ou que teñan maiores dependentes ao seu coidado.6. As mulleres xestantes poderán elixir o período de vacacións mesmo dentro do ano seguinte ao devengo do dereito ás vacacións se o seu aproveitamento se realiza inmediatamente despois do uso do permiso de maternidade.7. No caso de que se produza colisión de intereses no goce das quendas de vacacións, excepto no caso das mulleres xestantes, estableceranse de maneira rotativa polos distintos meses vacacionais, seguindo estritos criterios de antigüidade dentro de cada categoría profesional e/ou funcional.8. O persoal do concello poderá acumular o período de goce de vacacións aos permisos derivados do nacemento, adopción ou acollemento, aínda tendo expirado xa o ano natural ao que tal período vacacional corresponda.9. Co obxecto de establecer o calendario anual para o disfrute de vacacións, antes do día 1 de abril cada unidade administrativa ou servizo terá elaborado o seu cadro de vacacións, o cal entregarase á unidade administrativa que se encargue destas tarefas, quen se ocupará de acadar o visto e prace do xefe/a do servizo que en cada caso corresponda, e unificará todos os casos nun só documento, que se confeccionará por servizos, e que será asinado pola Alcaldía e posteriormente exposto no taboleiro de anuncios do centro ou dependencia, coa data límite do 1 de maio. A pesar do aquí establecido, poderán realizarse variacións ás previsións contidas no cadro de vacacións xa elaborado; estas variacións deberán comunicarse á unidade administrativa encargada cunha antelación mínima dun mes, para a súa tramitación en iguais termos, e sen prexuízo do indicado no punto anterior.10. Para o persoal de quendas a data de inicio de vacacións non poderá coincidir co descanso semanal establecido que corresponda. Establécese un premio especial de antigüidade por cada nove anos de servizos recoñecidos neste concello, consistente no goce dunha semana adicional de vacacións, que non poderá acumularse ao período vacacional, nin aos permisos especiais contemplados no seguinte artigo, que deberá gozarse no prazo máximo dun ano desde o seu cumprimento, e que, en todo caso, estará subordinado ás necesidades do servizo. Ver no Anexo II o cadro sobre afinidade-consanguineidade. O texto deste artigo asumirá calquera mellora lexislativa que haxa na actualidade ou que se aprobe durante a súa vixencia. O/a empregado/a público/a, logo do aviso e xustificación por escrito, poderá ausentarse do traballo, con dereito a remuneración, por algún dos motivos e polo tempo máximo seguinte: a) Por matrimonio propio ou por inscrición como parella de feito en calquera Rexistro Municipal, o traballador/a terá dereito a un permiso retribuído de quince días naturais ininterrompidos, podendo acumulalos ás vacacións. A data da celebración deberá figurar dentro deste período de permiso. b) Por matrimonio de familiares, ata o segundo grao de consanguinidade ou afinidade, 1 día. c) Por falecemento, accidente ou enfermidade grave, hospitalización ou intervención cirúrxica sen hospitalización que requira repouso domiciliario: ata o primeiro grao de afinidade ou consanguinidade 3 días hábiles na mesma localidade e 5 en distinta; ata o segundo grao de afinidade ou consanguinidade 2 días na mesma e 4 en distinta localidade. No caso de falecemento do cónxuxe/parella de feito ou fillo/a o permiso será de 15 días naturais. d) Permiso por nacemento do/a fillo/a: 3 días hábiles na mesma localidade e 5 en distinta. Serán 2 días máis a partir do segundo fillo/a en parto múltiple. e) Permiso por parto: 16 semanas ininterrompidas, 2 semanas adicionais no suposto de discapacidade do fillo/a e por cada fillo/a a partir do segundo en caso de parto múltiple. Distribuiranse 6 semanas inmediatamente posteriores ao parto e as seguintes como desexe a nai. A nai poderá ceder unha parte deste permiso ao outro proxenitor de forma parcial ou total, pudendo disfrutar de xeito simultáneo ou sucesivo ao da nai. Se é simultáneo non excederá de 16 semanas, o das que correspondan nos casos de parto múltiple o discapacidade. Pódese disfrutar a xornada completa ou parcial se as necesidades do servizo o permiten. No caso de parto prematuro e nos casos nos que o neonato debe permanecer hospitalizado a continuación do parto o permiso ampliarase ata a súa alta cun máximo de 13 semanas adicionais. A conta do permiso por parto iníciase coa alta hospitalaria. Tanto neste caso como se por calquera causa debe permanecer hospitalizado a continuación do parto o traballador poderá ausentarse ata un máximo de 2 horas diarias do seu posto percibindo o seu salario íntegro. Así mesmo poderán reducir a súa xornada de traballo ata un máximo de 2 horas, coa diminución proporcional das súas retribucións. No caso de falecemento da nai o outro proxenitor disfrutará do tempo total ou do que lle reste deste permiso. No suposto de falecemento do fillo, o período de suspensión non se verá reducido, salvo que, unha vez finalizadas as seis semanas de descanso obrigatorio, a nai solicitara a reincorporación ao seu posto de traballo. O tempo transcorrido durante o gozo deste permiso computarase como de servizo efectivo para todos os efectos, garantíndose a plenitude de dereitos económicos do traballador/a durante todo o período de duración do permiso, e, se é o caso, durante os períodos posteriores ao gozo deste, se, de acordo coa normativa aplicable, o dereito a percibir algún concepto retributivo se determina en función do período de gozo do permiso. O persoal que fixese uso do permiso por parto ou maternidade terán dereito, así que finalice o período de permiso, a reintegrarse ao seu posto de traballo nos termos e nas condicións que non lles resulten menos favorables ao gozo do permiso, así como a beneficiarse de calquera mellora nas condicións de traballo ás que puidesen ter dereito durante a súa ausencia.” f) Permiso por adopción ou acollemento, tanto preadoptivo como permanente ou simple de duración dun ano como mínimo: 16 semanas ininterrompidas. Ampliarase en 2 semanas máis nos casos de discapacidade do menor adoptado ou acollido ou por cada fillo/a a partir do segundo, nos casos de adopción ou acollemento múltiple. A maiores disporán de 2 meses, cobrando só as retribucións básicas, no caso de que fose necesario desprazamento previo dos proxenitores ao pais de orixe do adoptado. Independentemente destes dous meses o permiso por adopción ou acollemento, poderá iniciarse 4 semanas antes da resolución xudicial pola que se constitúa a adopción ou decisión administrativa ou xudicial de acollemento. No caso dos matrimonios entre dúas persoas do mesmo sexo, o permiso por adopción concederáselle indistintamente a unha ou outra. Se ambas son mulleres e a maternidade é biolóxica, a cónxuxe que non posúa a condición de nai biolóxica poderá aproveitar, por opción daquela, a parte do permiso que non corresponda co descanso obrigatorio. O tempo transcorrido durante o gozo deste permiso computarase como de servizo efectivo para todos os efectos, garantíndose a plenitude de dereitos económicos do traballador/a durante todo o período de duración do permiso, e, se é o caso, durante os períodos posteriores ao gozo deste, se, de acordo coa normativa aplicable, o dereito a percibir algún concepto retributivo se determina en función do período de gozo do permiso. O persoal que fixesen uso do permiso por adopción ou acollemento terán dereito, así que finalice o período de permiso, a reintegrarse ao seu posto de traballo nos termos e nas condicións que non lles resulten menos favorables ao gozo do permiso, así como a beneficiarse de calquera mellora nas condicións de traballo ás que puidesen ter dereito durante a súa ausencia. g) Permiso de Paternidade polo nacemento, acollemento ou adopción dun fillo ou filla: terá unha duración de 29 días naturais, que gozará o pai traballador a partir da data de nacemento, da decisión administrativa ou xudicial de acollemento ou da resolución xudicial pola que se constitúa a adopción. No caso de parto, acollemento ou adopción múltiple, o permiso será de 35 días naturais. Nos supostos de adopción ou acollemento, se ambos proxenitores fosen persoal ao servizo do Concello de Camariñas, o permiso poderase distribuír á opción dos interesados, que poderán gozalo de forma simultánea ou sucesiva, sempre en períodos ininterrompidos, respectando en todo caso o prazo de duración. Este permiso é independente do gozo compartido dos permisos previstos nos puntos e e f deste artigo. A nai poderá desfrutar deste permiso de paternidade a continuación dos permisos previstos nos puntos e e f deste artigo nos seguintes supostos: -Cando o pai falecese antes da utilización íntegra do devandito permiso. -Se a filiación paterna non estivese determinada. -Cando os proxenitores non estivesen casados nin estivesen unidos de feito en análoga relación de afectividade. -Cando en resolución xudicial dictada en proceso de nulidade, separación ou divorcio, iniciado antes da utilización do permiso, se lle recoñecese á nai a garda do fillo ou da filla que acaba de nacer. No suposto de matrimonio de mulleres ou de unións de feito en análoga relación de afectividade, ao ser unha delas a nai biolóxica, a que non o sexa terá dereito ao permiso de paternidade nos termos fixados nesta alínea. O tempo transcorrido durante o gozo deste permiso computarase como de servizo efectivo para todos os efectos, garantíndose a plenitude de dereitos económicos do traballador durante todo o período de duración do permiso, e, se é o caso, durante os períodos posteriores ao gozo deste, se, de acordo coa normativa aplicable, o dereito a percibir algún concepto retributivo se determina en función do período de gozo do permiso. O persoal que fixesen uso do permiso por paternidade e adopción ou acollemento terán dereito, así que finalice o período de permiso, a reintegrarse ao seu posto de traballo nos termos e nas condicións que non lles resulten menos favorables ao gozo do permiso, así como a beneficiarse de calquera mellora nas condicións de traballo ás que puidesen ter dereito durante a súa ausencia. h) As traballadoras embarazadas terán dereito a un permiso retribuído polo tempo indispensable para a realización de exames prenatais e técnicas de preparación ao parto que deban realizarse dentro da xornada de traballo. Para exercitar este dereito é preciso aviso previo e xustificación de que debe realizarse dentro da xornada de traballo. Este permiso esténdese ao cónxuxe ou parella da embarazada. i) Permiso retribuído para tratamento de fecundación asistida: a favor de homes e mulleres para acompañar a súa cónxuxe ou parella en análoga relación de afectividade: o tempo necesario. Nos casos nos que medie desprazamento serán 2 días. j) Por lactación dun fillo/a menor de doce meses, terase dereito a unha hora diaria de ausencia do traballo, que poderán dividirse en dúas fraccións ou substituír por unha reducción de xornada normal nunha hora coa mesma finalidade. Deste permiso poderanse beneficiar indistintamente a nai ou o pai no caso de que ambos traballen. Este permiso increméntase proporcionalmente nos casos de parto múltiple. k) Crédito de horas substitutivo do permiso de lactación. O permiso de lactación poderá ser aproveitado, por elección da persoa interesada, como crédito de horas para utilizar libremente durante o primeiro ano de vida do/a fillo/a, podéndose aproveitar o crédito de horas de maneira separada ou acumulada en calquera momento dentro dese primeiro ano de vida. O número de horas incluídas no crédito será o resultado de contabilizar o total destas ás que a persoa ten dereito se dispuxese do permiso de lactación cunha hora de ausencia. No suposto de adopción ou acollida preadoptiva ou permanente as referencias ao primeiro ano de vida na relación do permiso de lactación entenderanse referidas ao primeiro ano contando desde a resolución xudicial ou administrativa de adopción ou acollida preadoptiva ou permanente. l) O persoal que por razón de garda legal teña ao seu coidado directo a un menor de 12 anos, ancián que requira especial adicación ou a un diminuído físico, psíquico ou sensorial que non desenvolva ningunha actividade remunerada terá dereito á diminución da xornada de traballo coa diminución proporcional das retribucións. Terá o mesmo dereito o persoal que precise encargarse do coidado directo dun familiar ata o segundo grao de consanguinidade ou afinidade que por razóns de idade, accidente ou enfermidade non poida valerse por si mesmo e que non desempeñe actividade retribuída. A diminución de xornada poderá estar entre un oitavo e un máximo da metade da duración desta, coa correspondente reducción das retribucións. m) O traballador/a que precise atender ao coidado dun familiar en primeiro grao, terá dereito a solicitar unha reducción de ata o 50% da xornada laboral, con carácter retribuído, por razóns de enfermidade moi grave e polo prazo máximo de 2 mes. Se houbese máis dun titular deste dereito polo mesmo feito causante, o tempo de goce desta reducción poderase ratear entre os mesmos, respectando, en todo caso, o prazo máximo de 2 meses. n) Permiso por accidente ou enfermidade moi grave do/a cónxuxe, parella, familiares en primeiro grao, persoas acollidas ou familiares que convivan na mesma casa e para atender ao seu coidado, o persoal do concello terá dereito a un permiso retribuído cunha duración máxima dun mes. Cada accidente ou enfermidade xerará un único permiso, que, dentro da duración máxima dun mes, se poderá utilizar de maneira separada ou acumulada. o) Permiso por razón de violencia de xénero sobre a muller traballadora do concello: as faltas de asistencia das traballadoras vítimas de violencia de xénero, totais ou parciais, terán a consideración de xustificadas polo tempo e nas condicións en que así o determinen os servizos sociais ou os centros de saúde. Terán dereito á reducción da súa xornada coa diminución proporcional da retribución, ou a reordenación do tempo de traballo. p) Flexibilización de xornada por motivos familiares. O persoal do concello con fillos/as, acollidos/as ou conviventes menores de 12 anos, ou con familiares conviventes, que polas súas enfermidades ou pola súa avanzada idade, necesiten a asistencia doutras persoas, terán dereito, se as necesidades do servizo o permitisen, a flexibilización da xornada de traballo dentro dun horario diario de referencia, determinado en cada caso, por petición da persoa interesada e oída a representación legal do persoal, pola dirección de persoal da unidade administrativa ou do centro de traballo. A decisión, se as necesidades so servizo o permitisen, recoñecerá o máis amplo horario diario de referencia posible. Dentro do horario diario de referencia establecido, a persoa interesada poderá cumprir a súa xornada de traballo con absoluta liberdade, sempre que, en cómputo mensual, resulten cumpridas todas as horas mensuais de traballo aplicables. Idéntico dereito terá o persoal que se atope en proceso de nulidade, separación ou divorcio, desde a interposición da demanda xudicial ou desde a solicitude de medidas provisionais previas, ata transcorridos 3 meses. q) Por traslado do domicilio habitual, 1 día se non implica cambio de municipio, e 2 días naturais se supón cambio de concello. Este permiso soamente poderá exercitarse unha vez cada ano. Se a unidade familiar está integrada por dúas ou máis persoas membros, o permiso será de 2 días sen cambio de localidade e de 4 en distinta localidade. r) Para concorrer a exames e demais probas de aptitude, durante os días da súa realización. Se as probas se realizasen fóra da comunidade autónoma terase dereito a 3 días como mínimo. s) Poderanse conceder licenzas para a realización de estudos sobre materias directamente relacionadas coa Administración Pública, logo do informe favorable da persoa xerarquicamente superior. O persoal terá dereito a percibir retribucións básicas e máis o complemento familiar. t) Polo tempo indispensable para o cumprimento dun deber inescusable, de carácter público e persoal e por deberes relacionados coa conciliación da vida familiar e laboral. u) Para acudir a consultas, tratamentos ou exploracións de tipo médico, en centros médicos públicos, sendo indispensable presentar un xustificante da visita, no que conste o horario consumido. v) As baixas por indisposición dun día de duración e ata un máximo de tres días ao ano, non darán lugar a deducción ningunha, sen necesidade de xustificación mediante parte médico. Esta circunstancia deberá ser comunicada ao responsable do centro ou servizo con carácter inmediato na data en que se produza. w) O persoal terá dereito a ausentarse para acompañar ás revisións médicas as fillas e fillos, ao cónxuxe e parella de feito e as persoas maiores ao seu cargo polo tempo necesario, con aviso previo e xustificación da necesidade de realización dentro da xornada de traballo. x) Para realizar funcións sindicais, de formación sindical ou de representación do persoal, no tempo e forma establecida no presente CC. y) Ao longo do ano os/as empregado/as públicos/as terán dereito a disfrutar ata 9 días de permiso por asuntos propios ou particulares, sen prexuízo da concesión dos restantes permisos e licenzas establecidos na norma vixente. Tales días non se poderán acumular, en ningún caso, aos períodos de vacacións anuais, establecéndose para o seu disfrute un período ata o 15 de xaneiro do ano seguinte. O persoal poderá distribuír ditos días á súa conveniencia, o que se comunicará á unidade administrativa que corresponda, e respectando sempre as necesidades do servizo, debidamente motivadas, de ser o caso. Na quenda de noite, os nove días de asuntos particulares entenderanse de xornada ordinaria íntegra. Ademais poderán desfrutar de 2 días adicionais ao cumprir o sexto trienio, incrementándose en 1 día máis por cada trienio cumprido a partir do octavo. z) O persoal traballador/a do Concello de Camariñas terá dereito a un permiso retribuído dun día natural por ano de servizo prestados no Concello, no último ano previo á data da súa xubilación que poderá acumularse ás vacacións anuais correspondentes. Logo da solicitude e autorización concederanse as seguintes licenzas: a) Os empregado/as públicos que teñan cumprido polo menos un ano de servizos efectivos poderán solicitar licenza sen soldo por un prazo non superior a tres meses. As ditas licenzas seranlles concedidas, sempre que o permitan as necesidades do servizo, dentro dos quince días seguintes á da solicitude. A duración acumulada destas licenzas non poderá exceder de 3 meses cada dous anos. Este tempo non será computable a efectos de antigüidade. b) O persoal terá o dereito e o deber de realizar cursos de perfeccionamento e promoción profesional impartidos por algún organismo público sobre materias relativas á Administración Pública ou ao posto de traballo que ocupe, ou para poder acceder a outro distinto e/ou de superior categoría. Con este fin, poderanse conceder licenzas de estudos, previo informe favorable do alcalde/sa, nas que o traballador/a terá dereito a percibir as súas retribucións íntegras. O persoal terá dereito a indemnizacións por axudas de custos, gastos de viaxe, peaxe, aparcamentos, estancia, inscrición e outros. c) Por maternidade, paternidade ou adopción, nos termos establecidos pola normativa legal de aplicación. A excedencia poderá ser voluntaria ou forzosa. É aquela que a administración debe conceder obrigatoriamente. Debe ser decretada pola administración, sen prexuízo de que se solicite por parte do traballador. Prodúcese a suspensión do contrato con dereito á reserva do posto de traballo e ao cómputo da antigüidade, mentres dure o exercicio do cargo ou o deber. Prodúcese nas seguintes circunstancias: * Para exercicio de cargo público. * Para exercicio de cargo sindical. * Para cumprimento dun deber inescusable de carácter público ou persoal. Dará dereito á conservación do posto e ao cómputo da antigüidade da súa vixencia. Concederase pola designación ou elección para un cargo público que imposibilite a asistencia ao traballo. O reingreso deberá ser solicitado dentro do mes seguinte ao cesamento no cargo público. Así mesmo poderán solicitar o seu paso á situación de excedencia os traballadores/as que exerzan funcións sindicais de ámbito provincial ou superior mentres dure o exercicio do seu cargo representativo. O reingreso deberá ser solicitado dentro do mes seguinte ao cesamento no cargo sindical. É causa de excedencia o cumprimento dun deber de carácter inescusable, público ou persoal, que supón a imposibilidade de prestar o traballo debido en máis dun 20% das horas laborais, nun prazo de 3 meses. O reingreso debe solicitarse no prazo dun mes desde o cesamento no cumprimento do deber. A excedencia voluntaria é un dereito do traballador que non pode ser decidido unilateralmente polo mesmo senón que debe ser concedida pola administración se se cumpren os requisitos legais. Durante o primeiro ano os traballadores terán dereito á reserva do seu posto de traballo. Os traballadores laborais temporais poden acollerse ao beneficio da excedencia voluntaria, non podéndose superar o tempo de duración do contrato pero sí chegar a eses límite. O reingreso deberá solicitarse no prazo dun mes antes de concluír a excedencia. O incumprimento deste deber provocará a extinción do dereito á reincorporación. Para gozar deste tipo de excedencia deben cumprirse os seguintes requisitos: * O traballador/a debe ter unha antigüidade mínima no Concello dun ano. * A excedencia terá unha duración non menor a catro meses e non maior a cinco anos. * Non poderá solicitarse outra excedencia ata que transcorran polo menos catro anos desde o final da anterior excedencia do mesmo traballador/a. Unha vez que pase o primeiro ano, o traballador nesta situación non ten dereito á reserva do posto de traballo. Non obstante terá un dereito preferente ao reingreso en vacantes de igual ou similar categoría. O período durante o que o traballador/a permanece en situación de excedencia voluntaria sen alegar causa non é computable para efectos de antigüidade. Os traballadores terán dereito a un período de excedencia de duración non superior a 3 anos para atender ao coidado de cada fillo, tanto cando o sexa por natureza, como por adopción, ou nos supostos de acollemento, tanto permanente como preadoptivo, a contar desde a data de nacemento ou, no seu caso, da resolución xudicial ou administrativa. Tamén terán dereito a un período de excedencia, de duración non superior a 2 anos, os traballadores para atender ao coidado dun familiar, ata o segundo grao de consanguinidade ou afinidade, que por razóns de idade, accidente, enfermidade ou discapacidade non poida valerse por si mesmo, e non desempeñe actividade retribuída. A excedencia contemplada no presente apartado, cuxo período de duración poderá disfrutarse de forma fraccionada, constitúe un dereito individual dos traballadores. Non obstante, se dous ou máis traballadores da mesma empresa xerasen este dereito polo mesmo suxeito causante, o empresario poderá limitar o seu exercicio simultáneo por razóns xustificadas de funcionamento dos servizos. Cando un novo suxeito causante dese dereito a un novo período de excedencia, o inicio da mesma dará fin ao que, no seu caso, se viñese gozando. O período no que o traballador/a permaneza en situación de excedencia conforme ao establecido neste apartado será computable para efectos de antigüidade e o traballador/a terá dereito á asistencia a cursos de formación profesional, á participación dos que deberá ser convocado polo empresario, especialmente con ocasión da súa reincorporación. Durante o primeiro ano terá dereito á reserva do seu posto de traballo. Unha vez que transcorra este prazo, a reserva quedará referida a un posto de traballo do mesmo grupo profesional ou categoría equivalente. Non obstante, cando o traballador forme parte dunha familia que teña recoñecida oficialmente a condición de familia numerosa, a reserva do seu posto de traballo se estenderá ata un máximo de 15 meses cando se trate dunha familia numerosa de categoría xeral, e ata un máximo de 18 meses se se trata de categoría especial. As traballadoras vítimas de violencia de xénero, para facer efectiva a súa protección ou o seu dereito á asistencia social integral, terán dereito a solicitar a situación de excedencia durante 6 meses sen necesidade de ter prestado un tempo mínimo de servizos anteriores e sen que resulte de aplicación ningún prazo de permanencia na mesma. Durante os 6 primeiros meses terán dereito á reserva do posto de traballo que desempeñaran, sendo computable este período para efectos de antigüidade, carreira e dereitos de réxime de Seguridade Social que sexa aplicable. Non obstante, cando das actuacións de tutela xudicial resultase que a efectividade do dereito de protección da vítima o esixise, poderase prorrogar este período por 3 meses máis, cun máximo de 18, con idénticos efectos aos sinalados anteriormente. Durante os 2 primeiros meses desta excedencia a traballadora terá dereito a percibir as retribucións íntegras e, se é o caso, as prestacións familiares por fillo/a a cargo. Artigo 28. Cómputo de prazos e coincidencia dos días das solicitudes.1. As referencias feitas no presente capítulo a días de permisos ou licenzas, entenderanse feitas a días hábiles agás no relativo a licenzas por asuntos particulares que se entenderán sempre como días laborables.2. En todo caso, os días de permiso por traslado de domicilio, concorrencia a exames, matrimonio de familiares, enfermidade, accidentes ou falecemento de familiares deberán coincidir necesariamente co día en que se produza o evento ou situación de que se trate.1. O trámite relativo aos permisos e ás licenzas será o seguinte: a) As comunicacións de permisos e licenzas que sexan previsibles faranse mediante modelos normalizados na unidade administrativa correspondente, sen prexuízo de poder facelo no Rexistro xeral do Concello, como mínimo con 5 días hábiles de antelación á data do seu comezo. b) Estes impresos deberán ser cubertos polo interesado/a, facendo constar a clase de permiso ou licenza que se solicita e a súa duración, e achegando de ser o caso a xustificación documental oportuna. c) As comunicacións dos permisos sobrevidos ou imprevisibles faranse da mesma maneira, pero ademais comunicaráselle directamente ao xefe/a do servizo correspondente. d) No caso de ser requirido con anterioridade presentarase a oportuna xustificación documental do permiso dentro do prazo de 7 días naturais a partir da data do seu comezo.2. Unidade administrativa de tramitación: a) A tramitación das solicitudes das licenzas dos/as empregados/as municipais corresponderá á unidade administrativa que se designe, que se encargará de efectuar as dilixencias e procurar os informes oportunos para determinar a correspondente resolución. b) A concesión dos permisos e licenzas corresponderá ao Alcalde do concello ou persoa en quen delegue, quen dictará para o efecto a oportuna resolución. c) No eido do establecido no apartado anterior, as solicitudes das licenzas formuladas en forma e prazo, consonte o establecido no presente capítulo, deberán resolverse e notificarse aos solicitantes coa debida antelación con respecto da data na que se deba comezar a licenza solicitada. No caso de que tal resolución non se produza con antelación ao día laborable anterior á data de inicio solicitada entenderase concedida nos termos do solicitado, sempre que se axuste ao establecido no presente convenio. As retribucións do persoal son básicas e complementarias. Considérase salario á totalidade das percepcións económicas dos traballadores/as pola prestación profesional dos servizos laborais, por conta allea, xa retribúan o traballo efectivo, calquera que sexa a forma de remuneración, xa os períodos de descanso computables como de traballo. A estructura retributiva deste convenio é a seguinte: 2.1.-SALARIO: a) Salario base. b) Pagas extraordinarias. c) Complementos salariais.2.2.- RETRIBUCIÓNS QUE NON TEÑEN A CONSIDERACIÓN DE SALARIO: a) Indemnizacións por razón de servizo. No caso de que haxa traballadores/as que con esta proposta retributiva lles saia negativa, comparándoa coa que viña percibindo ata este momento, terán un complemento persoal transitorio que non sufrirá incremento ningún ata absorber os incrementos que xofran ou ben ata ver a valoración correspondente do posto segundo a RPT. A súa contía será a que lle corresponda a cada traballador/a en función do seu grupo profesional ou categoría e estarán equiparadas as do persoal funcionario segundo veñan reflectidas anualmente na Lei de orzamentos xerais do Estado. Serán dúas ao ano, polo importe dunha retribución mensual íntegra e deberanse aboar nas nóminas de xuño e de decembro. Non obstante, o persoal laboral que o desexe, e así o solicite, terá dereito a que as gratificacións extraordinarias se lle rateen nas doce mensualidades. Cando o período traballado fose inferior ao total correspondente dunha paga, esta aboarase na parte proporcional que resulte segundo os meses e días de servizo prestados efectivamente. Son as cantidades que se suman ao salario base, e que se fixan en atención a circunstancias relativas ao propio traballador/a, ao traballo realizado ou á situación e resultados da organización. Dentro destes complementos, distinguirase entre: I. Complemento de antigüidade: É unha cantidade igual para cada grupo de clasificación, ou asimilado, por cada tres anos de servizos efectivos. O seu importe será igual ao que determina a Lei de orzamentos xerais do Estado para cada grupo de titulación. II. Complemento de categoría: Retribúe a categoría profesional e será equiparable en contía ao complemento de destino en funcionarios segundo veña reflectido anualmente na Lei de orzamentos xerais do Estado. Este complemento ten carácter consolidable, producíndose a consolidación cando se permaneza na categoría profesional durante dous anos continuados ou tres con interrupción. III. Complemento específico: retribúe certas características do posto de traballo tales como especial dificultade técnica, dedicación, responsabilidade, incompatibilidade, perigosidade, toxicidade, penosidade, quendas, traballos nocturnos, esforzo intelectual e esforzo físico necesarios para desenvolver as tarefas do posto, etc. As contías deste complemento serán as que veñan determinadas na RPT e por asimilación a aqueles postos de funcionarios que desempeñan funcións de categorías similares ou análogas. Este complemento e xunto co salario base e o complemento de categoría determinará a cifra total do salario. O Concello, mentres non estea feita e aprobada a RPT, de acordo cos representantes legais dos traballadores/as, fixará a contía coa que se remunerarán estes complementos por asimilación cos postos de funcionarios que desempeñan funcións de categorías similares ou análogas. IV. Complemento de productividade: A cantidade será fixada anualmente e a súa aplicación será trimestral. Asígnase en función de circunstancias directamente relacionadas co posto de traballo e obxectivos a el asignados (especial rendemento, da actividade extraordinaria, interese e iniciativa con que o traballador/a desempeña o seu traballo etc.) circunstancias obxectivas e previamente negociadas na mesa xeral de negociación. En ningún caso as cantidades asignadas por complemento de productividade durante un período de tempo orixinarán ningún tipo de dereito individual respecto ás valoracións ou apreciacións correspondentes a períodos sucesivos. A súa concesión correspóndelle ó Alcalde, de acordo cos criterios obxectivos a tal efecto aprobados polo Pleno, previa negociación cos/coas representantes do persoal laboral en canto á determinación de ditos criterios. Os traballadores/as percibirán as indemnizacións que lles correspondan por razón do servizo que se adecuarán ao disposto na normativa correspondente. Ver especificado no artigo 33 deste CC. Así mesmo, o persoal incluído no ámbito de aplicación deste Convenio, ten dereito a ser resarcido dos gastos de desprazamentos que por razón do servizo se vexa obrigado a realizar dentro ou fóra do termo municipal, de acordo co disposto no Real Decreto 462/2002 de 24 de maio de indemnizacións por razóns de servizo, ou norma que o substitúa. Artigo 30 (bis). Recoñecemento de servizos prestados noutras administracións. Ao persoal laboral recoñeceráselle os servizos indistintamente prestados en calquera administracións públicas, tanto en calidade de funcionario de carreira como de interino ou laboral, de conformidade co establecido na Lei 70/1978, de recoñecemento de servizos prestados na administración pública. As cantidades percibidas por este concepto serán as establecidas no seu caso na Lei de orzamentos xerais do Estado para cada grupo de funcionarios, e de igual forma para os asimilados laborais, e percibiranse a partir do día en que se cumpran tres ou múltiplo de tres anos de servizo activo. Aos efectos da aplicación deste apartado non existirán discriminacións entre personal fixo ou temporal. O nomeamento accidental ou desempeño de funcións superiores ao do seu grupo dará lugar á percepción das seguintes retribucións básicas e complementarias: a) Básicas (soldo base, antigüidade e pagas extraordinarias): As que lle correspondan ao persoal en función do grupo ou categoría profesional ao que esté asimilado. b) Complementarias: a. Complementos de categoría e específico: os do posto desempeñado, sempre e cando a duración efectiva do nomeamento sexa superior a 15 días naturais seguidos ou ben a 30 días naturais alternos nun período de 3 meses seguidos. b. Respecto do complemento de productividade, estarase ao establecido no presente acordo. Será necesario o nomeamento do traballador/a por parte do Concello para que se orixine esta percepción; tendo o nomeamento un límite de 6 meses en 1 ano ou de 9 meses en 2 anos. Actualizaranse anualmente as táboas salariais experimentando o incremento necesario para facer posible a aplicación ao mesmo dunha contía anual equivalente ao que determine a Lei de orzamentos xerais do Estado para o persoal funcionario. Rexeranse polo RD 462/2002 de 24 de maio ou norma legal que a substitúa.1. O persoal terá dereito á indemizacións por axudas de custo, quilometraxe, gastos de viaxe, peaxe, aparcamento, dietas, estancia e inscricións e outros establecidos na normativa vixente para a Administración do Estado. Nos casos non previstos nesta determinarase a contía polo propio concello previo informe da Comisión Paritaria de seguimento e control.2. Os traballadores/as percibirán axudas de custo cando asista, previa autorización, a cursos de formación.4. Terán dereito o concepto de compensacion por asistencia: a) Os traballadores/as que asistan como vogais, secretario ou asesores a órganos de selección de persoal(tribunais de oposición, órganos de selección.). b) Os delegados/as de persoal cando se reúnan na comisión paritaria ou en calquera comisión ou representación da corporación para tratar temas relativos ao persoal fóra da xornada normal de traballo. Estas reunión serán preferentemente en horario normal de traballo. O concello tomará as medidas adecuadas para que cando se trate de asistencia a cursos de formación se poida adiantar o importe das indemnización e nos restantes casos retribuilas nun prazo máximo de 30 días, podendo adiantar o seu importe no caso de desprazamento por razóns de servizo, previa solicitude do traballador/a.33 (bis): “Indemnización por desprazamento en vehículo propio dentro do termo municipal” 1. No caso de que o vehículo do traballador/a sufrise algún desperfecto por motivo de sinistro no desempeño das súas funcións, o Concello, previo informe favorable da Comisión Paritaria, farase cargo da contía total da reparación do vehículo e dos gastos de tal contratempo, coa dilixencia precisa, sempre e cando o sinistro non se producise por imprudencia temeraria do conductor/a ou ben que a culpabilidade sexa de terceira persoa, a cal tería que responder deste dano.2. O concello aboará os correspondentes gastos de quilometraxe.1. Todo o persoal do Concello de Camariñas terá dereito a solicitar un anticipo na forma e contía que se defina neste convenio, previo informe de intervención.2. Anticipos reintegrables: O persoal traballador/a, con antigüidade mínima de 2 anos poderá solicitar, por razóns de urxencia, un anticipo reintegrable sen xuros de ata 4.600 euros. O importe dos mencionados anticipos será reintegrado mediante reducción da cantidade que corresponda nun máximo de 60 mensualidades. En calquera momento a contía pendente de amortización poderá ser liquidada polo traballador/a. O período máximo de devolución non poderá sobrepasar a data da súa xubilación ou finalización do contrato. Non se concederán novos anticipos ata reintegrar o 75% do anteriormente concedido. No suposto de que quede capital pendente de amortizar do primeiro anticipo debe amortizarse co novo anticipo.1. O Concello de Camariñas garantirá a asistencia e defensa xurídica especializada ao persoal que a precisen por razón de conflitos derivados da prestación normal do servizo.2. Así mesmo asume as posibles responsabilidades civís que poidan derivarse da prestación normal do servizo, salvo os derivados de neglixencia ou imprudencia temeraria debidamente probadas.3. O Concello asumirá os gastos da defensa do persoal, logo da solicitude do/a interesado/a. É facultade da Alcaldía nomear o letrado/a. Para estes efectos, o Concello poderá asinar un concerto con letrados/as para o asesoramento do persoal en número e especialidades necesarias. O Concello de Camariñas destinará no ano 2010 a cantidade de 100€ por traballador/a, que teña como mínimo 2 anos de antigüidade, para financiar as aportacións a plans de pensións de emprego que inclúan a cobertura da continxencia de xubilación. Esta cantidade será repartida equitativamente entre o persoal. Esta cantidade verase aumentada cada ano na mesma porcentaxe que se estableza para os salarios nos presupostos xerais do estado. O traballador/a poderá formar parte do plan de pensións contemplado no presente convenio a partir do 1 de xaneiro do ano seguinte ao seu ingreso e cos límites que veñen establecidos na lexislación vixente. Para poder integrarse no citado plan, o traballador/a deberá comunicar por escrito a súa vontade.1. O Concello concertará unha póliza de seguro colectivo que cubrirá os riscos de morte e invalidez, garantindo, cando menos, os seguintes capitais, a percibir polos beneficiarios legais ou que designen os interesados/as: a) Falecemento accidental: 60.000 € b) Incapacidade profesional total: 120.000 € c) Incapacidade profesional absoluta: 120.000 € d) Gran invalidez: 120.000 € O Concello completará as percepcións dos traballadores/as municipais durante a situación de incapacidade temporal ata o 100% das súas retribucións periódicas durante o período, debéndose xustificar tal situación mediante o correspondente parte facultativo.1.- No caso de declaración dunha incapacidade laboral permanente total, o concello procederá, por petición do traballador ou traballadora e logo das actuacións e coas garantías establecidas no art.25 da Lei de Prevención de Riscos Laborais, ó cambio de posto de traballo por outro máis axeitado a súa situación, dando lugar con iso a unha renovación de contrato. O devandito cambio comunicarase ós representantes do persoal traballador. Os complementos do posto e aqueles outros que retribúan unha maior cantidade ou calidade no traballo, percibiranse de conformidade coas retribucións que corresponda ó novo posto de traballo sen prexuízo do mantemento no computo anual das retribucións básicas. Se o traballador non exercitase este dereito, mediante correspondente solicitude, no prazo de dous meses a partir da notificación da resolución do Instituto Nacional da Seguridade Social pola que se declara na situación de incapacidade laboral permanente total extinguirase a relación laboral, sen prexuízo do disposto no art.48.2 do Estatuto dos Traballadores.2.- A mobilidade por diminución da capacidade do traballador ou traballadora para o desempeño do sei postos de traballo poderá levarse a cabo por petición do/a traballador/a ou por decisión do Concello, logo do informe do servizo médico designado polo concello, a postos de traballo de igual ou inferior grupo ou categoría profesional. Cando as circunstancias así o requiran, será necesaria a previa formación profesional para adaptar ó/á traballador/a ó seu novo posto de traballo, que será facilitada pola administración municipal.3.- Sen prexuízo do establecido nos apartados anteriores, con carácter xeral o persoal maior de 55 anos que desempeñen postos de traballo en condicións de penosidade, perigosidade e/ou toxicidade poderá solicitar a adscrición a postos de segunda actividade, preferentemente dentro do mesmo servizo.4.-Destas situacións darase conta ao Comité de Seguridade e Saúde que actuará de conformidade co establecido na Lei de Prevención de Riscos Laborais.5.- A segunda actividade prevista no presente artigo desenvolverase a través do correspondente regulamento.1. Nas convocatorias para postos ou prazas da oferta de emprego público do concello non se establecerán exclusións por eivas físicas ou psíquicas, salvo nos casos en que estas sexan incompatibles co normal desempeño das tarefas e funcións propias do posto de traballo obxecto da convocatoria.2. O Concello velará polo estricto cumprimento da Lei 13/1982, de integración social de minusválidos e Lei 51/2003 de 2 de decembro.3. Nas probas selectivas estableceranse, para as persoas discapacitadas que así o soliciten, adaptacións de tempo e medios para a súa realización, de tal xeito que gocen de igualdade de oportunidades respecto dos demais participantes.1.1. Poderá optar ás axudas económicas descritas no presente artigo, coas excepcións que nel se contemplan, o persoal laboral fixo ou temporal con polo menos un ano de antigüidade, así como os membros da súa unidade familiar. Os traballadores/as deberán ostentar tal condición no ano a que se refire a convocatoria do concurso de axudas económicas, e ter realizado o gasto ostentando nesta.1.2. Para os efectos do presente regulamento, entenderase por “unidade familiar”, a formada polo traballador, o seu cónxuxe e: a) Os fillos/as solteiros/as do traballador/a que reúnan os seguintes requisitos: - Convivir no domicilio familiar. - Non superar o límite de idade fiscal que cada ano se marque na Lei do IRPF que permita aos fillos xerar dereito de deducción, excepto aqueles que teñan recoñecido un grao de discapacidade igual ou superior ao recollido na lei anterior para os mesmos efectos, por parte da entidade pública competente nesta materia. - Non ter acadado, no ano natural, rendas superiores ao salario mínimo interprofesional garantido para maiores de 18 anos. b) Os ascendentes do traballador que reúnan os seguintes requisitos: - Convivir no domicilio familiar. - Non ter acadado, no ano natural, rendas superiores ao salario mínimo interprofesional garantido para maiores de 18 anos. c) Outras persoas vinculadas ao traballador/a por razón de tutela ou acollemento, non remunerado, formalizado na entidade pública con competencias nesta materia, sempre que cumpran os requisitos establecidos no apartado anterior.1.3. Terá a consideración de relación marital análoga ao matrimonio a formada por dúas persoas que leven convivindo polo menos un ano, podéndose acreditar tal circunstancia por medio da inscrición no rexistro, ou calquera outro medio admisible en dereito. En caso de ter fillos en común será suficiente acreditar a convivencia.1.4. No suposto de que a persoa solicitante, persoal activo, non prestase servizos todo o ano ou curso escolar ao que se refire o concurso de axudas económicas, a axuda que percibirá terá un importe directamente proporcional ao tempo traballado.2.1. As solicitudes das axudas formularanse, en todo caso, polos empregados municipais, no modelo oficial que se facilitará facendo constar o tipo de axuda solicitada, achegando a documentación esixida.2.2. O feito de presentar a solicitude implica a aceptación das condicións establecidas no presente regulamento. Establécese un único prazo para a entrega de solicitudes e documentación que comprende o período que vai desde o 1 de xaneiro ao 15 de xaneiro do ano seguinte ao que se refira o concurso de axudas.4. Documentación. Coa solicitude, presentarase a seguinte documentación común aos diferentes tipos de axuda, así como as específicas de cada unha delas e que máis adiante se sinalarán: a) No caso de que percibise ou vaia a percibir axudas económicas polo mesmo concepto ou análoga finalidade que as desenvolvidas no presente regulamento, deberá presentar certificación ou outro documento acreditativo do importe da axuda recibida. No suposto de percibir a mencionada axuda con posterioridade á establecida no presente regulamento, deberá comunicarse da mesma forma. b) Fotocopia compulsada da declaración do IRPF (todas as follas) que se correspondan co último exercicio, do solicitante e de todos e cada un dos membros da súa unidade familiar. No caso de que algún dos membros da unidade familiar, maior de 18 anos, non tivese obrigación de realizar a declaración da renda terá que achegar unha certificación de facenda que o acredite e se, ademais fose, traballador municipal, un certificado emitido para efectos do IRPF para poder descontarlle das rendas do traballo persoal o importe da Seguridade Social e, se estivese comprendido no suposto do apartado c) do punto 8, certificado das cotas aboadas. No caso de presentar a declaración do Imposto sobre a Renda das Persoas Físicas a través de internet, será necesario achegar declaración xurada de que foi efectivamente presentada. c) Fotocopia da declaración complementaria da citada no apartado anterior. d) No seu caso, declaración xurada de non percibir ingresos. e) Ademais, no seu caso, declaración xurada de non percibir axudas. Serán causas de exclusión das axudas económicas, entre outras, as seguintes: a) Presentar a solicitude fóra de prazo. b) Non achegar a documentación esixida no impreso da solicitude. A notificación para solicitar documentos non achegados ou para mellorar os achegados será publicada no taboleiro de anuncios así como de todos os centros de traballo deste Concello, co fin de garantir a máxima difusión, nos termos establecidos no apartado 5. b), do artigo 59 da Lei 30/1992, de 26 de novembro, de réxime xurídico das administracións públicas e procedemento administrativo común. O prazo para achegar a documentación que falte será de quince días a contar desde o día seguinte ao da publicación no mencionado taboleiro. c) Carecer dalgún dos requisitos ou documentos esixidos. d) A falsidade ou ocultación, debidamente probada, de datos ou documentos. e) Renunciar á percepción das axudas que polo mesmo concepto ou análoga finalidade puidese obter por parte de entidades públicas ou privadas, con excepción dos supostos de axudas por discapacidade. Todos aqueles solicitantes que incorran nunha manifesta ocultación, falseamento de datos ou documentación, que resultara determinante para a concesión e/ou fixación da contía da correspondente axuda, serán penalizados con cinco anos de exclusión da axudas, e no caso de que se percibise algunha outra axuda, en tales circunstancias, sen prexuízo da penalización prevista neste artigo, estarán obrigados ao reintegro do importe desta, perdendo o dereito a percibir calquera das axudas económicas descritas no presente artigo, en tanto non se produza este reintegro.7.1. O importe máximo que se perciba en concepto de axuda económica, non poderá ser superior ao importe do gasto realizado; entendendo como tal o acreditado documentalmente pola persoa solicitante, descontando dos gastos que proceda computar, segundo o disposto no presente regulamento, a aplicación dos límites ou índices correctores reflectidos no punto 8 do presente artigo.7.2. No suposto de percepción de axuda económica, subvención ou bolsa de estudos polo mesmo concepto ou análoga finalidade por parte da entidade pública ou privada, se o importe daquela fose inferior ao que corresponda pola aplicación do presente regulamento, terase dereito á percepción desta, deducindo o importe recibido polo mesmo concepto. Non se terá en conta esta axuda no caso das discapacidades.7.3. No caso de percibir as axudas económicas ou subvencións previstas no número anterior, con posterioridade ao aboamento das axudas establecidas no presente artigo, descontaríase o importe daquelas dos importes que percibirá a unidade familiar.8.1. O importe da partida destinada ás axudas que aquí se regulan, distribuirase de forma inversamente proporcional aos ingresos netos da unidade familiar do solicitante. Entenderase como ingresos netos da unidade familiar o resultado de aplicar a seguinte táboa sobre os ingresos brutos desta, despois de descontar: a) Pensións compensatorias e anualidades por alimentos do traballador/a municipal. b) Cotizacións á Seguridade Social do traballador municipal. c) Cotas satisfeitas aos sindicatos ou asociacións/sindicatos profesionais e colexios profesionais obrigatorios para o desempeño da función polo traballador/a. TABOAS DE LÍMITES OU ÍNDICES CORRECTORES DE INGRESOS NETOS E IMPORTES PARA PERCIBIR POR CADA UN DOS SOLICITANTES 8.2. Para o cálculo do importe da axuda, as anteriores porcentaxes aplicaranse, en todo caso, sobre o límite máximo establecido para cada un dos tipos de axuda, aínda que o gasto realizado fose superior (apartado 7.1). 9.1. A cantidade máxima que se aboará a cada solicitante será a resultante da aplicación da presente regulación.9.2. No caso de que, unha vez que se apliquen as porcentaxes establecidas nas táboas correctoras do artigo anterior, non fose suficiente a cantidade existente, a diferencia deducirase porcentualmente entre todos os perceptores de axudas económicas.9.3. Se unha vez que se distribúa a axuda establecida no número anterior, se produce remanente, este se distribuirá co tope máximo do gasto realizado. As axudas económicas serán concedidas por resolución da Alcaldía-Presidencia, por proposta do Comité de Empresa. Resérvase á Comisión Mixta Paritaria de Interpretación e Estudo do convenio, a facultade de interpretar as dúbidas ou contradicións que puidesen xurdir da aplicación deste regulamento; ademais da posibilidade de introducir as modificacións que fosen precisas para o seu mellor desenvolvemento e/ou aplicación, coa condición de non desvirtuar os requisitos, as condicións nin a finalidade das axudas económicas que se contemplan no presente regulamento.12.1. Poderán optar a esta axuda as persoas, incluídas no ámbito de aplicación do presente regulamento afectadas por unha discapacidade; sempre e cando esta sexa dun grao igual ou superior ao 33% e que non perciba renda ou salario superior ao salario mínimo interprofesional.12.2. Estas axudas son complementarias de todas aquelas outras que se poidan percibir doutro organismo público ou privado. Sen prexuízo dos datos consignados na solicitude, uniranse a esta, ademais da documentación establecida no punto 4 das Normas Xerais, a seguinte: - Certificación do grao de discapacidade, expedido polo Imserso ou polo organismo correspondente da comunidade autónoma. O importe máximo que se percibirá en concepto de axuda económica por discapacidade será o seguinte: 15.1. Inclúense neste concepto, os gastos de matrícula, libros e material escolar que resulten, como consecuencia dos estudos que realice o persoal ou membros da súa unidade familiar, no seu caso, incluído no ámbito de aplicación deste regulamento, en tan só un dos seguintes niveis de estudos, ou os seus equivalentes en caso de modificacións normativas: a) Educación infantil (1º e 2º ciclo). b) Educación primaria obrigatoria, ata 6º curso. c) Educación secundaria obrigatoria, Bacharelato (LOXSE) e Formación Profesional de grao medio ou superior, e curso de acceso á Universidade. d) Universidade, escola técnica ou conservatorio. e) Estudos homologados polo Ministerio ou Consellería de Educación e Ciencia, con validez académica. - Os cursos dos apartados d) e e), non poderán recibir axuda superior ao gasto realizado. - Os solicitantes de bolsas de estudos dos apartados d) e e) para poder percibir a axuda deberán achegar a certificación da denegación da bolsa e o pagamento das taxas que correspondan nun prazo de 15 días a contar desde o seguinte á recepción da comunicación da denegación.15.2. Quedan expresamente excluídos os doutorados e másters.15.3. Esta axuda económica concederase só sobre un nivel de estudos, carreira ou curso por ano, e no caso de solicitar máis dunha axuda económica, soamente se aboará unha delas, que será a que resulte máis beneficiosa para o interesado. Sen prexuízo dos datos consignados na solicitude, unirase a esta, inescusablemente, ademais dos documentos citados no punto 1.4 das Normas xerais, os seguintes: a) O certificado de matriculación ou, no seu caso, fotocopia compulsada da folla de liquidación das taxas de matrícula correspondentes ao curso para o que se solicite a axuda económica. b) Fotocopia do plan de estudos da carreira que corresponda.17.1. O importe máximo que se percibirá en concepto de axuda económica por gastos de bolsa de estudos será o que segue: 17.2. No suposto de cursar materias soltas, o importe da axuda calcularase de forma directamente proporcional ao número total de materias ou créditos do curso correspondente. Se fosen materias de distintos cursos calcularíase porcentualmente sobre o total de materias ou créditos de cada un deles, ata o límite da axuda.17.3. Para os efectos do cálculo do importe da axuda por estudos do apartado d) e e), non se computarán as materias que se repitan por segunda vez (3º matrícula). 17.4. No caso dos proxectos de fin de carreira computarase como gasto realizado o importe da matrícula ou taxa que corresponda, sempre referido a estudos realizados en centros educativos públicos que se atopan no territorio nacional.18.1. Inclúense neste concepto os gastos derivados da estancia nas gardarías, durante o ano anterior ao curso escolar ao que se refira a oportuna convocatoria, dos membros da unidade familiar do solicitante, ata o momento no que poida ter acceso ao 2º ciclo de educación infantil.18.2. Quedan expresamente excluídos dos citados gastos, os correspondentes a comida, transporte, seguros, material escolar e deportivo, e as denominadas actividades complementarias ou extraescolares.18.3. Para os efectos do disposto no apartado 1 deste artigo, entenderase por curso escolar o que vai desde o día 1 de setembro dun ano, ata o día 31 de agosto do ano seguinte.18.4. Sempre que a gardería dependa do Concello este reservará un 5% das prazas para o persoal do concello. Na valoración destas solicitudes terase en conta en primeiro lugar o nivel económico da unidade familiar, e en segundo lugar a antigüidade como persoal do concello. Sen prexuízo dos datos consignados na solicitude, uniranse a esta, ademais da documentación establecida no punto 4 das Normas Xerais, a seguinte: a) Facturas orixinais detalladas ou fotocopias cotexadas dos gastos realizados. b) Certificado de nacemento do/s fillo/s. O importe máximo que se percibirá polo concepto de gastos de escola infantil será de 300 euros por fillo/a.21.1. Inclúense neste apartado os gastos por tratamentos odontolóxicos excluídos das prestacións da asistencia sanitaria da Seguridade Social, aos traballadores do Concello de Camariñas, realizados polo persoal incluído no ámbito de aplicación do presente regulamento. Sen prexuízo dos datos consignados na solicitude, uniranse a esta, ademais da documentación establecida no punto 4 das Normas Xerais, as facturas orixinais detalladas, nas que deberá constar o nome do paciente, ou fotocopias compulsadas dos gastos realizados. O importe máximo a percibir polo concepto de axuda económica por gastos de odontoloxía estará determinado polos prezos medios do tratamento odontolóxico de que se trate, non podendo exceder, en calquera caso, do límite de 1.800 € por unidade familiar. A fin de determinar os importes medios, cada ano se publicará unha táboa cos prezos máximos con que se farán os cálculos e para iso as facturas deberán agruparse nalgún dos seguintes conceptos: * Ortodoncia. * Endodoncias. * Radiografías. * Limpezas bucais. * Empastes * Prótese 24.1. Inclúense neste concepto os gastos realizados na adquisición, por prescrición médica, de elementos correctores da visión (ou gafas ou lentes de contacto) realizados polo persoal suxeito ao ámbito da aplicación do presente regulamento.24.2. Esta axuda concederase só unha vez cada tres anos, excepto que, no caso de cristais ou lentes de contacto, exista prescrición médica que xustifique a necesidade de cambio por axuste de graduación.25. Documentación. Sen prexuízo dos datos consignados na solicitude, unirase a esta, ademais da documentación establecida no punto 4 das Normas Xerais, a seguinte: a) Informe do oftalmólogo ou optometrista colexiado. b) Factura orixinal detallada, ou fotocopia compulsada, do gasto realizado.26. Importe da axuda. O importe máximo que se percibirá en concepto de axuda económica por gastos de oftalmoloxía non poderá exceder dos que se establecen a continuación.27.1. Inclúense neste concepto os gastos realizados na adquisición, por prescrición médica, de elementos correctores da audición (audífonos), realizados polo persoal suxeito ao ámbito da aplicación do presente regulamento.27.2. Esta axuda concederase só unha vez, por membro da unidade familiar, excepto que exista prescrición médica nas mesmas condicións que as reguladas no Sergas que xustifique a necesidade de cambio por falla de efectividade do anterior. Sen prexuízo dos datos consignados na solicitude, unirase a esta, ademais da documentación establecida no punto 4 das Normas Xerais, a seguinte: a) Informe do otorrinolaringólogo do seguro médico, xustificativo da necesidade de cambio. b) Factura orixinal detallada, ou fotocopia compulsada, do gasto realizado. O importe máximo que se percibirá en concepto de axuda económica por compra de audífonos non poderá superar os 600 €. 30.1. Inclúense neste concepto, con carácter xeral, os gastos por servizos e/ou tratamentos sanitarios dispostos por persoal facultativo do seguro médico que corresponda e excluídos das prestacións sanitarias da Seguridade Social, realizados polo persoal suxeito ao ámbito de aplicación do presente regulamento e, tamén: a) Operacións oftalmolóxicas dirixidas á corrección da visión, só en calquera dos seguintes supostos: - Un mínimo de cinco dioptrías no ollo operado. - Que a suma das dioptrías de miopía máis a metade das de astigmatismo dese mesmo ollo sexa igual ou superior a cinco. Corrección de hipermetropía cando se teña polo menos catro dioptrías no ollo operado b) Tratamentos ortoprotésicos, excluídos da Seguridade Social, cun prezo superior a 60 euros.30.2. Quedarían excluídos do anterior alcance: a) Operacións de estética. b) Operacións oftalmolóxicas dirixidas á corrección da miopía, cando contemplen os supostos non incluídos no apartado 30.1a) c) Prestacións cubertas total e parcialmente pola Seguridade Social ou servizos sanitarios concertados. d) Tratamentos ortoprotésicos incluídos na Seguridade Social e os excluídos que teñan un prezo inferior a 60 euros. Sen prexuízo dos datos consignados na solicitude, unirase a esta, ademais da documentación establecida no punto 4 das Normas Xerais, a seguinte: a) Informe ou prescrición facultativa do especialista do seguro médico oficial, que xustifique a necesidade do servizo e/ou tratamento recibido. b) Factura orixinal detallada ou fotocopia compulsada dos gastos realizados. Cada solicitude será estudada e valorada individualmente polo Comité de Empresa, que fará a súa proposta, en función da valoración das circunstancias concorrentes en cada caso, o alcance e importe da axuda económica, solicitada polo traballador, sobre a que se aplicará, no seu caso, a táboa reflectida no punto 8 das Normas Xerais. As actividades organizadas polo concello serán gratuitas para o traballador/a e a familia (cónxuxe e fillos/as). 34. A cantidade máxima destinada á acción social, incluída a de persoal funcionario, para a anualidade 2010 establécese en 5.000 €. A Comisión Paritaria levará a cabo anualmente as revisións do importe destinado á acción social.1. O persoal laboral do Concello de Camariñas ten dereito na prestación dos seus servizos a contar cunha protección eficaz en materia de seguridade e saúde laboral. A tal efecto, adoptaranse as medidas oportunas que garantan debidamente a súa protección no desenvolvemento das súas tarefas.2. Os empregado/as públicos veñen obrigados a observar estrictamente todas as medidas de seguridade e saúde laboral que se adopten con carácter xeral e específico en cada centro ou posto de traballo.3. Así mesmo, os empregado/as públicos municipais teñen o deber de cooperar na prevención dos riscos profesionais e manter a máxima hixiene no traballo, cumprindo coas instruccións e ordes sobre estas materias.4. Neste eido, os empregado/as públicos estarán expresamente obrigados/as a: a) Usar correctamente os medios de protección persoal e coidar do seu perfecto estado de conservación. b) Dar conta inmediatamente ao responsable da unidade de traballo ou administrativa na que se integren ou directamente ao Comité de Seguridade e Saúde Laboral das avarías e deficiencias que poidan, ao seu criterio supoñer, riscos ou ocasionar perigo en calquera centro de traballo. c) Coidar e manter a súa hixiene persoal, para evitar enfermidades contaxiosas ou molestias aos seus compañeiros. d) Someterse a recoñecementos médicos periódicos e a vacinacións ou inmunizacións ordenadas polas autoridades sanitarias ou polo Comité de Seguridade e Saúde Laboral. No caso de que estes recoñecementos teñan que realizarse fóra do termo municipal, os custes de desprazamentos serán asumidos polo concello, sempre que este non poda facilitarllos cos seus propios medios. e) Non consumir bebidas alcohólicas durante a xornada laboral e absterse de fumar nos lugares prohibidos pola lexislación vixente e non presentarse ou permanecer no posto de traballo en estado de embriaguez ou de calquera outro tipo de intoxicación. f) Cooperar na extinción de sinistros e no salvamento e auxilio de vítimas de accidentes de traballo nas condicións que, en cada caso, foran racionalmente esixibles. g) Cantas outras veñas esixidas na normativa de aplicación.5. Todo/a traballador/a, en caso de risco inminente, e logo de solicitar do seu inmediato responsable de unidade os medios de protección e prevención de carácter preceptivo para a realizar o seu traballo, poderá demorar a súa execución en tanto non se lle faciliten os ditos medios. Neste suposto, poderá dar conta inmediatamente do feito ao Comité de Seguridade e Saúde Laboral ou a algún dos seus membros, sen prexuízo de poder poñelo en coñecemento da Inspección provincial de Traballo.6. Para o non previsto neste artigo, será en todo caso de aplicación a Lei 31/95, de 8 de novembro, de prevención de riscos laborais e demais normas legais relativas a esta materia.7. Os cursos de formación en temas de seguridade e saúde que o persoal esté obrigado a realizar polo desempeño do seu posto de traballo, serán compensados con axudas de custo e computaranse como horas efectivas de traballo.1. O persoal laboral ten dereito a participar por medio dos seus representantes na procura da súa protección en materia de seguridade e saúde. Para estes efectos, constituirase un Comité de Seguridade e Saúde Laboral, que terá por obxecto velar pola adopción, mantemento e perfeccionamento das medidas axeitadas de seguridade e saúde laboral nos centros de traballo dependentes do Concello de Camariñas.2. Este Comité, que estará integrado de forma paritaria polos representantes dos/as empregado/as públicos/as e máis da Corporación, deberá constituírse, se non se fixera con anterioridade, á entrada en vigor deste acordo, e deberá aprobar o seu propio regulamento de funcionamento. Ademais do recoñecemento médico de ingreso, efectuarase a todo o persoal un recoñecemento médico como mínimo cada dous anos, e cunha periodicidade anual ou inferior ó ano, ó persoal que ocupe postos de traballo con risco de toxicidade, penosidade, perigosidade ou calquera circunstancia de risco excepcional para a saúde. As revisións médicas serán adaptadas e específicas en relación ó perfil e características do posto desempeñado. A Corporación dotará da roupa adecuada para o desempeño do seu traballo ó persoal que o necesite por razón das súas funcións. En canto ás características do vestiario e ó período de renovación do vestiario correspondente, será o Comité de Seguridade e Saúde o encargado de propor a súa determinación e o número mínimo anual. Son funcións do Comité de Seguridade e Saúde: a) Promover nos centros de traballo a observación das disposicións vixentes en materia de seguridade e saúde, impoñéndoas e facéndoas cumprir. b) Estudiar e propor as medidas oportunas para prever riscos laborais, integridade física e psíquica, saúde, condicións de salubridade e benestar do persoal. c) Organizar campañas de formación e sensibilización do persoal en materia de seguridade e hixiene. d) Investigar as causas de enfermidades e accidentes. e) Promover a paralización provisional dun traballo ante a presencia dun grave ou inminente risco para a integridade física do persoal. f) A proposta ó Concello para a selección das mutuas patronais para continxencias profesionais. g) Calquera outra relacionada coa seguridade e saúde laborais que se determine no seu regulamento de funcionamento.1. As tarefas que leven a cabo os traballadores/as do Concello de Camariñas, no desenvolvemento das súas funcións, consideraranse tóxicas, penosas ou perigosas, segundo o establecido no presente artigo, aínda cando a execución de tales actividades sexa inherente ao estricto cumprimento das obrigas laborais dos propios empregado/as públicos.2. Consideraranse actividades tóxicas todas aquelas tarefas que supoñan unha exposición continuada a calquera substancias que teñan a consideración de tóxicas ou nocivas para a saúde, como exposicións a fumes, gases, pos en suspensión e outras.3. Consideraranse actividades penosas as tarefas que se executen en situación de exposición continua ou frecuente a ruídos, vibracións, fumes, lume, cheiros, brétemas e outras substancias que non poidan ser consideradas tóxicas, así como aquelas outras que como consecuencia da exposición continuada ás mesmas poidan chegar a producir risco para a integridade física ou a saúde, como o traballo en posturas incómodas ou forzadas, levantamento continuo de pesos, movementos continuados que supoñan esforzo físico e tarefas executadas en frecuente exposición ás inclemencias meteorolóxicas ou ambientais.4. Consideraranse actividades perigosas as susceptibles de producir lesión física, tales como as que impliquen manipulación, expenderías ou almacenamento de productos con risco de producir explosión, inflamación, radiación ou semellantes, ou o manexo de máquinas, vehículos ou ferramentas de traballo que poidan poñer en perigo a integridade física dos/as traballadores/as, así como as tarefas que frecuentemente se desenvolvan en situación de conflictividade ou de inseguridade.5. En calquera caso, procurarase resolver mediante a implantación das necesarias medidas de seguridade e saúde laboral as condicións de toxicidade, penosidade ou perigosidade. O persoal afectado terá os dereitos xerais sindicais recoñecidos legalmente e máis no presente acordo, particularmente de desenvolvemento dos seguintes: a) Á libre sindicación. b) Á negociación colectiva. c) Á reunión. d) Á adopción de medidas de conflicto colectivo e folga.1. Todos os empregado/as públicos do Concello de Camariñas teñen dereito a sindicarse libremente en defensa e promoción dos intereses profesionais, económicos e sociais que lles son propios. En canto ao sinalado no parágrafo anterior, os traballadores/as do concello poderán afiliarse libremente ás centrais sindicais de traballadores/as que estean constituídas legal e validamente.2. O concello proporcionará a axeitada protección ós/ás traballadores/as ao seu servizo contra todo acto antisindical que implique discriminación ou demérito relacionado co seu emprego. A dita protección efectuarase especialmente contra todo tipo de accións ou actuacións que persigan: a) Influír nas condicións de emprego dos/as empregado/as públicos/as para que se afilien ou non a unha central sindical, que deixe de ser membro dela, ou que renuncie á actividade sindical. b) Fustigar ou relegar a calquera traballador/a no seu lugar de traballo, ou prexudicalo/a de calquera xeito a causa da súa pertenza a unha central sindical ou da súa participación nas actividades sindicais. c) Condicionar o emprego público á existencia de afiliación ou non a calquera central sindical, ou a esixencia de causar baixa nela.3. Os/as empregado/as públicos/as do concello, dentro ou fóra do seu centro de traballo, teñen dereito a dedicarse á correspondente acción sindical, no tempo e na forma establecidos nas Lei 11/1985, de 2 de agosto, de liberdade sindical, Lei 9/1987, de 12 de maio, de órganos de representación, determinación das condicións de traballo e participación do persoal ó servizo das administracións públicas, no Estatuto dos Traballadores e no disposto especificamente no presente convenio. Para estes efectos, entenderanse como ámbito material inmediato para a acción sindical no Concello os centros de traballo, considerándose como tales, tanto o propio de cada traballador/a como calquera outra dependencia, establecemento ou local dependente do concello, aínda que se encontre situado en sede fisicamente distinta.4. Os dereitos recoñecidos aos empregado/as públicos neste capítulo disfrutaranse co respecto debido ás persoas e bens, procurando non interferir na boa marcha do traballo e na atención ás necesidades dos servizos. E comunicará por escrito á Alcaldía as horas que requira para o exercicio destes dereitos.1. Os empregado/as públicos do concello afiliados a centrais sindicais legal e validamente constituídas e recoñecidas, poderán constituír seccións sindicais de conformidade co establecido no presente capítulo e coa lexislación vixente.2. As seccións sindicais terán, entre outras, as seguintes facultades, garantías funcións e competencias: a) Representar e defender os intereses da central sindical á que pertencen e dos afiliados/as da mesma. b) Posuír e exercer a través dos correspondentes comités, delegados/as ou representantes sindicais, a representación legal para asuntos sociolaborais de todos e cada un dos seus afiliados/as, sen prexuízo doutras formas legais de representación que puidesen acadar os mesmos. A atribución de representación ás seccións sindicais implica, entre outras facultades, a de realizar calquera clase de intervención, petición, reivindicación ou reclamación de índole sociolaboral, por escrito ou mediante comparecencia, en nome e representación de calquera afiliado/a, sen menoscabo do exercicio individualizado das mesmas que puidesen realizar estes. c) Recibir a máis completa información en todos os asuntos do persoal do Concello, por conducto dos responsables de Persoal. d) Recoller as diversas reivindicacións sociolaborais do persoal ao servizo do concello e propoñelas ás autoridades ou órganos correspondentes, e diante da Xunta de Persoal ou Asemblea Xeral. e) Investigar e informarse por iniciativa propia de todas as cuestións de natureza laboral que afecten ao persoal do concello, dispoñendo para tal fin os comités de sección, delegados/as ou representantes de seccións sindicais de libre acceso, consulta e reproducción gratuíta de toda a documentación relativa ás ditas cuestións, logo da solicitude dentro dos límites da reserva e non do abuso. Os/as xefe/as das dependencias ou servizos nos que conste documentación ou información relativa ós ditos asuntos, estarán obrigados a facilitala, permitindo a súa consulta ou reproducción gratuíta, sen prexuízo das garantías que se consideran oportunas para evitar o extravío dos documentos, así como das responsabilidades en que os solicitantes puidesen incorrer por incumprimento do deber de reserva profesional ou sindical. f) Exhibir e difundir libremente, en horas e lugares de traballo, calquera tipo de información, prensa, propaganda e publicacións de carácter sindical ou de interese laboral, profesional, sociopolítico ou cultural. Para estes efectos, o concello disporá a colocación ás súas expensas de taboleiros de anuncios sindicais para a exposición e divulgación de calquera documentación do tipo anteriormente reseñado en todos os centros de traballo pertencentes ó concello, en lugares adecuados e visibles. O número, tamaño e distribución dos taboleiros, será adecuado ás dimensións e estructura do centro, de xeito que se garanta a máis ampla publicidade e accesibilidade do que se expoña. g) Utilizar un local, facilitado polo concello, para actividades sindicais, cunhas características e equipamento que satisfaga as diversas necesidades que en canto a capacidade, dotación, material e situación física puidesen presentarse e utilizar os medios de reproducción e envío de información tales como fotocopiadoras, correo electrónico e outros. h) Convocar e celebrar reunións e asembleas, tanto de afiliados como de todo ou parte do persoal, dentro ou fóra das dependencias do concello, de conformidade cos requisitos establecidos respecto do exercicio do dereito de reunión no presente capítulo. Máximo 36 anuais: 18 para ás seccións sindicais e 18 para delegados/as e Xuntas de persoal dentro da primeira e última hora de traballo. i) Empregar asesores en calquera actividade que realicen no exercicio das súas competencias. j) Para recadar as cotas sindicais, a sección sindical poderá acordar co Concello o seu desconto en nómina, logo da autorización dos seus afiliados. k) Presentar e negociar perante os órganos resolutorios correspondentes, cantos asuntos procedan en materia de condicións de traballo, seguridade e saúde laboral, réxime de asistencia, seguridade e previsión social, no que sexa competencia do concello, e de conformidade coa regulamentación relativa aos dereitos de negociación e participación que se recollen na Lei e no presente acordo. l) Expresar libremente opinións respecto das materias relativas a súa esfera de actividade. m) Proporcionar asistencia e defensa e obter audiencia no suposto de seguirse procedemento disciplinario a calquera dos seus afiliados, sen prexuízo do dereito individual de audiencia, regulada no dito procedemento.3. As seccións sindicais acreditadas consonte ao establecido na lexislación vixente poderán designar un delegado sindical.4. Os/as delegados/as sindicais terán as seguintes funcións e dereitos: a) Exercitar as competencias atribuídas á sección sindical que representan. b) Autenticar coa súa firma o que a súa sección sindical expoña nos taboleiros de anuncios. c) Convocar as reunións da sección sindical. d) Dispoñer, sen menoscabo das súas retribucións, do mesmo número de horas sindicais que os membros do Comité de Empresa ou representantes legais dos traballadores e traballadoras dentro da xornada de traballo, sen prexuízo das que lle poidan corresponder por ser tamén membro do citado Comité ou ostentar a representación legal dos traballadores e traballadoras. e) Exercer en nome e representación da súa sección sindical, cantas accións xudiciais ou administrativas requira no cumprimento da súa función. f) Serlle admitida a súa abstención ou escusa no suposto de ser designado como instructor ou secretario nun expediente disciplinario.1. A representación colectiva dos traballadores/as ó servizo do Concello de Camariñas será exercida polos seus representantes legais ou Comité de Empresa, constituídos validamente logo das eleccións sindicais, e máis polas seccións sindicais acreditadas consonte ao regulado no presente capítulo.2. O Comité de Empresa ou representantes legais dos traballadores/as e os delegados/as de sección sindical son órganos de representación específicos, respectivamente, do conxunto do persoal do concello de Camariñas, sen prexuízo da representación que corresponda aos delegados/as, de ser o caso, e seccións sindicais en relación cos seus afiliados. A súa composición, estructura orgánica e funcionamento serán as que se determinan na lexislación ó respecto.3. Os membros do Comité de Empresa ou representantes legais dos traballadores e traballadoras e os delegados/as de sección sindical terán as seguintes garantías e facultades: a) Audiencia do Comité de Empresa, representantes legais do persoal, ou dos delegados/as de sección sindical, no suposto de seguirse procedemento disciplinario a un traballador/a, sempre que exista petición expresa neste senso por parte do inculpado. b) Expresar individual ou colexiadamente con liberdade as súas opinións nas materias relativas á esfera da súa representación, podendo confeccionar, publicar e distribuír información de interese profesional, laboral ou social. Para estes efectos, o concello facilitará ao Comité de Empresa ou representantes legais do persoal, idénticos medios que os subliñados para as Seccións Sindicais. c) Non ser trasladados, sancionados nin discriminados no seu traballo, promoción económica ou profesional, durante o período de exercicio das súas funcións, nin dentro dos dous anos seguintes a expiración do seu mandato, por razón do desempeño da súa representación. d) Dispoñer do número de horas mensuais que corresponda legalmente, dentro da súa xornada de traballo, para o exercicio das súas funcións de representación, sen menoscabo das súas retribucións. Estas horas mensuais poderán acumularse e empregarllas en calquera mes do ano. Dispoñer das horas sindicais só precisará de comunicación previa, dentro dos límites establecidos no presente capítulo. No cómputo das horas sindicais excluirase o tempo de asistencia a reunións cos órganos da Corporación. e) Poderanse acumular nun representante legal do persoal traballador/a ou membro do Comité de Empresa ou Delegado da Sección Sindical as horas sindicais correspondentes a outros delegados/as da mesma Sección Sindical ou membros do Comité de Empresa, podendo chegar a liberar o totalmente do seu traballo, sen detrimento das súas retribucións. f) Serlles admitida a súa abstención ou escusa no suposto de ser designados como instructores ou secretarios nun expediente disciplinario.4. Os representantes legais do persoal laboral ou o Comité de Empresa e os delegados/as de sección sindical teñen capacidade xurídica propia para exercer accións administrativas ou xudiciais en todo o relativo ao ámbito das súas competencias, por decisión maioritaria dos seus membros.5. Os membros do Comité de Empresa, representantes legais da plantilla e os delegados/as de sección sindical terán as seguintes competencias: a) Recibir a máis completa información dos asuntos que afecten ao persoal do Concello, por conducto dos responsables de Persoal. b) Investigar e informarse por iniciativa propia de todas as cuestións de natureza laboral que afecten ó persoal do concello, dispoñendo para tal fin do libre acceso, consulta e reproducción gratuíta de toda a documentación relativa ás ditas cuestións, logo da solicitude escrita. Neste sentido, os/as xefe/as das dependencias ou servizos nos que se tramite documentación ou información relativa aos ditos asuntos, estarán obrigados a facilitala, permitindo a súa consulta ou reproducción de balde, sen prexuízo das garantías que se consideren oportunas para evitar o extravío dos documentos, así como das responsabilidades en que os solicitantes puidesen incorrer por incumprimento do deber de reserva profesional e sindical. c) Propoñer e negociar perante os correspondentes órganos resolutorios do concello cantos asuntos procedan en materia de condicións de traballo, seguridade e saúde laboral, réxime de asistencia, seguridade e previsión social, no que sexa competencia do concello. d) Participar e intervir na fase preparatoria do proceso de formación da vontade administrativa orientada á adopción de acordos en materia de persoal, consonte co previsto no presente capítulo.1. O persoal do Concello de Camariñas poderá exercer o dereito de reunión cos requisitos e condicións subliñados neste capítulo.2. A asemblea xeral ou asembleas de centros de traballo do persoal do concello poderán ter lugar durante a xornada de traballo ata un máximo de 36 horas anuais: 18 para ás seccións sindicais e 18 para delegados/as e comité de empresa.3. Están lexitimados para convocar reunións dentro da xornada de traballo nos termos establecidos no presente capítulo: a) O Comité de Empresa ou representantes legais dos traballadores e traballadoras. b) As organizacións sindicais que teñan o carácter de máis representativas no ámbito estatal, autonómico ou local, directamente ou a través das seccións sindicais, ou, de ser o caso, dos/as delegados/as sindicais. c) Os/as empregado/as públicos/as, sempre que a solicite o 25 por 100 ou máis do correspondente colectivo. En calquera caso, non existirá ningún tipo de limitación para levar a cabo reunións fóra da xornada de traballo, salvo a seguridade de instalacións ou dependencias, e que teñan lugar cando se encontren abertos os lugares de reunión ou a súa apertura non supoña dificultades importantes.4. As formalidades das convocatorias para levar a cabo unha reunión, sexa dunha sección sindical ou do persoal en xeral, en locais do Concello, serán os seguintes: a) Comunicar por escrito que van ter lugar, cunha antelación mínima de 2 días hábiles previos á convocatoria. b) No escrito anterior expresaranse: a. Identificación dos convocantes e asinantes do escrito, que deberán estar lexitimados para convocar a reunión consonte ao disposto neste capítulo. b. Lugar, día e hora en que se fará a reunión, e a súa duración máxima estimada. c. Colectivo ao que se convoca. d. Orde do día.5. As reunións entenderanse autorizadas e poderán facerse sen outro requisito se antes á data sinalada para ter lugar a autoridade competente non formula obxeccións mediante resolución debidamente motivada do prexuízo que causaría á prestación dos servizos ou outros, decisión que se deberá comunicar con polo menos 12 horas de antelación á sinalada na convocatoria. O concello facilitará os locais adecuados para as reunións. As súas características e equipamento satisfarán as diversas necesidades que en canto a capacidade, dotación material e situación puidesen presentarse e utilizar os medios de reproducción e o envío de información tales como fotocopiadoras, correo electrónico e outros.1. A negociación colectiva e participación na determinación das condicións de traballo dos empregado/as do Concello de Camariñas efectuarase mediante a capacidade representativa recoñecida na Lei 11/85, de liberdade sindical e no Estatuto dos Traballadores.2. Para os efectos do disposto no parágrafo anterior, constituirase a Comisión negociadora no ámbito do Concello de Camariñas, na que estarán presentes ós representantes legais dos traballadores/as ou ó Comité de Empresa, e máis as seccións sindicais constituídas que teñan unha base de afiliación no Concello igual ou superior ó 10% do cadro de persoal. A composición da comisión negociadora ou mesa xeral de negociación será paritaria.3. A Comisión negociadora dotarase dun regulamento de funcionamento.4. Serán obxecto de negociación no ámbito da Comisión negociadora ou Mesa de Negociación do Concello de Camariñas, e cos límites establecidos pola lexislación na materia, entre outros posibles: a) O incremento das retribucións do persoal traballador nos orzamentos ordinarios do concello de cada ano. b) A determinación e aplicación das retribucións. c) A preparación e deseño dos programas de oferta de emprego público. d) A clasificación dos postos de traballo. e) A determinación dos programas e fondos para a acción de promoción interna, formación e perfeccionamento. f) Os sistemas de ingreso, provisión e promoción dos/as empregado/as públicos/as municipais. g) As propostas sobre dereitos sindicais e de participación. h) As medidas sobre seguridade e saúde laboral. i) As materias de índole económica, de prestación de servizos, sindical, asistencial e, en xeral, cantas outras afecten ás condicións de traballo e ao ámbito das relacións laborais dos/as traballadores/as e representantes sindicais do concello.5. Consonte ó establecido na Lei 2/1991, de 7 de xaneiro, sobre dereitos de información dos/as representantes dos traballadores/as en materia de contratación, o concello entregará aos órganos de representación sindical unha copia básica de todos os contratos de relación laboral que realice no seu ámbito institucional.1. O persoal municipal poderá exercer o dereito á folga nos termos recollidos na lexislación vixente, sen prexuízo do establecido especificamente para a Policía Local na Lei 2/1986, de corpos e forzas de seguridade do Estado.2. Cando teña lugar unha convocatoria de folga validamente tramitada, tanto na forma como no prazo, consonte á lexislación vixente, que afecte no seu ámbito ós centros de traballo do Concello de Camariñas, consideraranse establecidos automaticamente os servizos mínimos que, de común acordo, se determinen pola Comisión Paritaria.1. Os postos de traballo actuais do Concello de Camariñas son os reflectidos no cadro orzamentario para o ano 2009, aprobado polo Pleno e publicado no BOP número 23 de xaneiro de 2009.2. O Concello confeccionará unha relación de postos de traballo (RPT), dentro da súa capacidade de autoorganización, que deberá comprender todos os postos de traballo, incluíndo como mínimo o seguinte:  Denominación, tipo e sistema de provisión dos mesmos.  Requisitos esixidos para o seu desempeño.  Retribucións complementarias que lle correspondan despois do proceso de valoración dos postos.3. A creación, modificación, refundición e supresión de postos de traballo efectuarase a través da relación de postos de traballo, e por acordo do pleno, a proposta dunha comisión constituída ó efecto, e integrada por: a) O Alcalde, ou concelleiro/a no que delegue. b) A representación unitaria dos traballadores/as.4. Para poder controlar adecuadamente este instrumento (RPT), con natureza de norma consensuada, ademais doutras medidas que se poidan adoptar haberá que publicar calquera modificación que se produza no BOP e máis no taboleiro de anuncios do concello, sen prexuízo de poder facerse tamén por outros medios de difusión.1. O persoal comprendido no ámbito de aplicación deste convenio clasificarase, para os efectos de asimilación salarial, atendendo ás condicións xerais da cualificación esixida para o desenvolvemento do seu traballo segundo o artigo 25 da Lei 30/84 e a disposición transitoria terceira da Lei 7/2007.2. O persoal comprendido no ámbito de aplicación deste convenio ocupará postos de traballo, singularizados ou non singularizados, de acordo coa correspondente relación. A relación de postos de traballo incluirá os correspondentes a todo o cadro de persoal, así como os que haxa que dotar a través da correspondente oferta de emprego. Igualmente, a relación de postos de traballo determinará a forma de provisión e acceso ós postos nela determinados.1. A selección e promoción do persoal deberá realizarse de acordo coa oferta pública de emprego. Os procedementos para a selección do persoal, e os de provisión de vacantes por promoción profesional dos empregado/as públicos municipais, axustaranse ao establecido na normativa específica da función pública local, e á xeral da función pública autonómica e estatal, e seguirán o sistema de concurso, oposición ou concurso-oposición, no que se garantan, en todo caso, os principios constitucionais de igualdade, mérito e capacidade, así como o de publicidade.2. A Corporación expresará publicamente cada ano a súa oferta de emprego público, unha vez negociada coa representación legal dos traballadores/as e os delegados/as de sección sindical. Nela determinaranse: a) Os postos de traballo que deberán ser ocupados por persoal funcionario, persoal laboral ou indistintamente por un ou outro colectivo, así como por persoal eventual. b) Os postos reservados para a promoción interna e carreira administrativa.3. A Oferta de Emprego conterá todas as vacantes existentes no cadro de persoal, deducindo as que se provean por reingreso dos empregado/as públicos procedentes de situación de excedencia voluntaria e aquelas que se provean por concursos abertos a empregado/as públicos doutras administracións públicas.4. As prazas incluídas nas ofertas de emprego público deberán ofertarse mediante a publicación das súas correspondentes bases no Boletín Oficial da Provincia (BOP). O Concello daralles unha copia das bases ós representantes dos traballadores/as coa debida antelación previa á súa aprobación definitiva, para poder pronunciarse sobre delas, e tamén ás seccións sindicais con representación nos órganos unitarios e de sindicatos máis representativos.5. Procederá o nomeamento de interinos cando haxa prazas vacantes que sexa necesario ocupar ata a súa definitiva provisión con laborais fixos.6. Os laborais interinos deberán en todo caso reunir os requisitos xerais de titulación e demais condicións esixidas para o ingreso nos correspondentes corpos ou escalas como funcionarios de carreira.7. Selección de persoal interino ou laboral temporal. As convocatorias de prazas por quenda libre para persoal fixo preverán a constitución de listas de espera cos aspirantes, en relación coas puntuacións obtidas nas distintas probas. Igualmente, cando non existan listas de espera dispoñibles, procederase á convocatoria dun proceso concursal para constituílas. As listas de espera elabóranse segundo o regulamento que se aprobe para estes efectos, serán públicas e substituiranse automaticamente polas correspondentes ó último proceso selectivo que se realice. O persoal será nomeado directamente mediante Decreto da Alcaldía pola orde correlativa que figura nas listas.8. As retribucións básicas e complementarias do persoal laboral temporal e interino serán idénticas ás do persoal que substitúe, segundo o grupo profesional ou categoría ao que pertenza. Así mesmo, seralles de aplicación o disposto na Lei 53/84, de incompatibilidades do persoal das administracións públicas.9. O procedemento selectivo e a convocatoria correspondente, serán obxecto de negociación cos representantes legais dos traballadores/as antes de que sexan aprobadas polo órgano municipal competente. Nos tribunais que xulguen as probas respectarase o criterio de especialización, igualdade de titulación, ou superior, á da praza que se convoca e, en calquera caso, garantirase a presencia de polo menos un representante dos empregado/as públicos, segundo o caso, designado ou designados de entre os representantes legais do persoal traballador ou a proposta do Comité de Empresa, os que, pola súa parte, deberán respectar a representación proporcional dos órganos unitarios nas súas propostas. Os criterios para a provisión de postos de traballo, dentro de cada grupo de titulación, que se realizará mediante a convocatoria anual de concurso de traslados ou a libre designación, de acordo co que se estableza na RPT, fixaranse na correspondente relación de postos. Os procedementos de selección e designación axustaranse ao previsto na RPT e máis ó regulamento de provisión de postos de traballo de persoal ó servizo do Concello de Camariñas, de ser o caso. A promoción entre os distintos grupos de titulación farase con reserva de prazas na correspondente convocatoria de probas selectivas segundo os límites legalmente establecidos.1. O Concello de Camariñas facilitará ao persoal laboral fixo a promoción interna consistente no ascenso desde corpos, escalas ou asimilados dun grupo de titulación a outro inmediatamente superior. O persoal laboral deberá para eso posuír a titulación esixida para o ingreso nestes corpos, ter prestado servizos efectivos durante como mínimo dous anos como persoal laboral asimilado a corpos ou escalas do grupo de titulación inmediatamente inferior ao do corpo ou escala ao que pretende acceder, así como reunir os requisitos e superar as probas que para cada caso estableza.2. No caso de acceder o persoal laboral fixo a prazas do grupo I ou II (A1 ou A2) deberá ter a titulación académica esixida e de existir salto de grupo profesional, deberán ter acreditados 5 anos de traballo como persoal laboral. No caso de acceder a prazas do grupo III ou IV (C1 ou C2) a titulación académica requirida poderá ser substituída por 5 anos de traballo como persoal laboral realizados nalgunha das categorías que forman parte da mesma familia profesional. O persoal laboral do grupo III (C1) que reúnan a titulación esixida poderán promocionar ao grupo I (A1) sen necesidade de pasar polo grupo II (A2). A convocatoria de promoción do grupo V (Agrupación Profesional) ao grupo IV (C2) efectuarase mediante concurso, valorándose tanto os méritos relacionados cos postos de traballo desempeñados, o nivel de formación e a antigüidade, como os coñecementos concretos da área a que pertenzan as prazas.3. O persoal laboral fixo que á entrada en vigor do presente convenio estea desempeñando funcións de persoal funcionario, ou pase a desempeñalos en virtude de probas de selección ou promoción convocadas antes de dita data, poderán seguir desempeñándoos.4. O Concello de Camariñas, de acordo co previsto no art.52.2 deste convenio, determinará na RPT os postos de funcionarios aos que poderá acceder o persoal laboral fixo dos grupos e categorías profesionais equivalentes ao grupo de titulación correspondente ao corpo ou escala ao que se pretende acceder. Asimesmo, poderán participar nos procesos selectivos de promoción interna convocados polo sistema de concurso ou concurso-oposición, de forma independente ou conxunta cos procesos selectivos de libre concorrencia, nos corpos e escalas aos que figuren adscritos as funcións ou postos que desempeñen, sempre que posúa a titulación necesaria e reúna os restantes requisitos esixidos, valorándose a estes efectos como mérito os servizos efectivos prestados como persoal laboral fixo e as probas selectivas superadas para acceder a esta condición 5. As condicións do exercicio do dereito á promoción dos empregado/as públicos dentro da súa área profesional, de acordo coa normativa aplicable, negociarase entre o Concello, os/as representantes legais do persoal ou Comité de Empresa en función da situación do cadro de persoal e as vacantes a prover en cada oferta de emprego.6. Os que accedan aos grupos ou subgrupos polo sistema de promoción interna terán preferencia para cubrir os postos de traballo respecto ao persoal de novo ingreso.7. Para a promoción interna empregarase o procedemento de concurso ou concurso-oposición.8. O Concello de Camariñas efectuará convocatorias de consolidación de emprego ás prazas e postos de carácter estructural, é dicir, a prazas de funcionarios ou laborais fixos, que estean dotados orzamentariamente e se encontren desempeñados por persoal interino ou temporal con anterioridade ao 1 de xaneiro de 2005. Considerarase como estructural o posto que teña de existencia a partir de tres anos dende a súa creación, independentemente da antigüidade da persoa que desempregue o posto na actualidade. Os procesos selectivos garantirán o cumprimento dos principios de igualdade, mérito, capacidade e publicidade. O contido das probas gardará relación cos procedementos, tarefas e funcións habituais dos postos obxecto de cada convocatoria. Na fase de concurso poderá valorarse, entre outros méritos, o tempo de servizos prestados nas administracións públicas e a experiencia nos postos de traballo da convocatoria. Os procesos selectivos terán carácter aberto e garantirán a libre concorrencia, sen prexuízo do establecido para a promoción interna e das medidas de discriminación positiva previstas neste Estatuto. Os órganos de selección velarán polo cumprimento do principio de igualdade de oportunidades entre sexos. A selección do persoal que cubra estas prazas farase por concurso ou concurso-oposición. Os procesos selectivos que inclúan, ademais das preceptivas probas de capacidade, a valoración de méritos dos aspirantes, só poderán outorgar á devandita valoración unha puntuación proporcionada que non determinará, en ningún caso, por si mesma o resultado do proceso selectivo.9. O concello marcarase como obxectivo diminuír a taxa de temporalidade. O concello comprométese a tentar acadar unha taxa máxima dun 8% de temporalidade. do seu persoal e cumprir así os acordos alcanzados entre o Ministerio de Administracións Públicas e os sindicatos máis representativos no acordo para a modernización e melloras das administracións públicas en novembro do 2002.10. A promoción profesional haberá de constituír un instrumento indispensable nun modelo avanzado de carreira profesional na Administración Pública.11. Como criterios xerais en materia de promoción teranse en conta os seguintes: 1. A promoción deberá ser o instrumento para incrementar a capacidade de traballo dos/as empregado/as públicos/as e, en definitiva, os niveis de motivación e integración.2 A promoción deberá basearse no esforzo profesional, o historial profesional e a carreira, a formación e cualificación adquiridas, debendo ser tamén obxecto de consideración a antigüidade.3. De acordo con estes criterios, deberán efectuarse procesos de promoción, separados dos de ingreso, que se desenvolverán en convocatorias independentes.4. Efectuarase mediante o sistema de concurso ou concurso-oposición con suxeición ós principios de igualdade, mérito e capacidade. A formación dos empregados/as públicos das entidades locais, tanto a inicial como a continua, constitúe un valor fundamental para calquera proxecto que queira afrontar a modernización destas. Neste contexto, a formación debe ser considerada como unha necesidade e unha obriga, constituíndo un factor básico para incrementar a motivación, a eficacia e a integración dos empregados públicos, erixíndose nun mecanismo eficaz e indispensable para articular a mobilidade e a promoción profesional.1- O persoal municipal terá dereito a permisos para asistir a cursos de formación con contidos que estean directamente relacionados co posto de traballo ou coa correspondente carreira profesional-administrativa, previo informe favorable da Alcaldía.2- Aqueles empregado/as públicos que realicen cursos de formación relacionados co seu posto de traballo poderán adaptar o seu horario de traballo para asistir a eles, computando o tempo investido como tempo de traballo efectivo. A mesma consideración terán os cursos relacionados coa seguridade e saúde e de lingua galega que se determinan nos artigos 40 e 58 deste convenio.3- O persoal municipal que curse estudos académicos e de formación e perfeccionamento profesional terán preferencia para elixir quenda de traballo, de ser o caso, e de vacacións anuais, así como dereito a adaptar a súa xornada de traballo cando sexa necesario para asistencia ás clases ou cursos.4- O persoal municipal terá dereito a permisos, ata un máximo de 40 horas ao ano, para asistencia cursos distintos dos contemplados nos apartados anteriores e que servirán para a promoción dentro das administracións públicas O concello, previa negociación coa representación sindical, determinará unha cantidade anual para cada traballador/a para compensar os gastos de asistencia a esta actividade formativa. O traballador/a poderá asumir pola súa conta os custos que excedan desta cantidade anual.1. Transitoriamente, e mentres non sexa aprobado un réxime disciplinario específico para os funcionarios da Administración Local, rexerá, para os/as traballadores/as do Concello de Camariñas, o Regulamento de Réxime disciplinario dos funcionarios da Administración de Galicia, aprobado polo Decreto 94/1991, e sen prexuízo da aplicación á Policía Local do réxime disciplinario previsto na lexislación vixente.2. A corporación municipal comprométese a esgotar a vía do diálogo e da información reservada previa á iniciación dun expediente disciplinario a calquera traballador/a do Concello de Camariñas.3. A representación legal dos/as traballadores/as e as seccións sindicais correspondentes serán oídas nos expedientes disciplinarios que se incoen contra traballadores/as do concello, tanto na fase de instrucción como na da súa resolución, sempre que exista petición expresa neste senso por parte do inculpado. Neste sentido, deberase notificar aos representantes legais do persoal traballador ou Comité de Empresa, e delegados/as de sección sindical a iniciación, tramitación e resolución de todos os expedientes sancionadores e disciplinarios que se incoen con relación ao persoal do concello por razón da súa relación de traballo. Así mesmo, terán dereito a ser oídos en comparecencia directa polo xuíz instructor e pola autoridade ou órgano competente en materia sancionadora e disciplinaria logo da adopción de resolución.4. En todo caso, gardarase total discreción en canto á identidade do traballador/a en cuestión, e dos feitos que se lle imputan, calquera que sexa a fase do procedemento.5. Sempre que se inicie un expediente sancionador e disciplinario deberá poñerse fin ao procedemento coa correspondente resolución por parte do órgano competente. A resolución deberá ser motivada e nel non se poderán aceptar feitos distintos dos que serviron de base ao prego de cargos e á proposta de resolución, sen prexuízo dunha distinta valoración xurídica.1. Constituirase unha Comisión Paritaria de Seguimento e Control integrada polos representantes da Corporación, os membros do comité de empresa e os sindicatos asinantes.2. A Comisión Paritaria Mixta terá as seguintes funcións: a) Interpretar o texto do acordo en todos os seus aspectos, cando xurdan dúbidas na súa concreta aplicación. b) A vixilancia e seguimento do cumprimento do establecido no acordo.3. Esta comisión constituirase ós trinta días da publicación do convenio, integrada por catro membros, dous polo concello e dous pola representación sindical. A devandita comisión reunirase, a petición de calquera das partes nun prazo máximo de catro días hábiles.4. A comisión presidirase polo Alcalde-Presidente ou persoa en quen delegue, e tomará os seus acordos por unanimidade e como norma xeral, todas as condicións establecidas neste acordo, en caso de dúbida, ambigüidade ou escuridade en canto a sentido e alcance, deberán terse interpretadas do xeito que resulte máis beneficioso para o/a traballador/a.5. O secretario será unha persoa designada entre o persoal laboral do Concello. As retribucións básicas do persoal laboral serán inicialmente as establecidas pola Lei de orzamentos xerais do Estado e tal como se define neste CC no capítulo III. A actualización salarial farase como se acorde trala negociación do convenio e segundo a RPT. Mentres non se aprobe a RPT o Concello de Camariñas procederá á actualización retributiva efectiva entre o persoal laboral e funcionario, en base ao principio de igual traballo igual salario. O Concello comprométese a dotar de partida económica suficiente para iniciar a aplicación económica da RPT no ano 2010, segundo os termos que se acorde na súa negociación. O horario fixado no Anexo I entrará en vigor unha vez implantado o sistema de control.1. Todo o persoal laboral cobrará antigüidade tal e como está estipulado para o persoal funcionario, previa solicitude ao Concello. Xunto coa solicitude xuntarase a seguinte documentación acreditativa: vida laboral actualizada e certificación de servizos prestados noutras administracións.2. Para o cómputo dos trienios seranlles recoñecidos os servizos prestados noutras administracións públicas, calquera que fose o réxime xurídico en que os prestase, excepto aqueles que tivesen o carácter de prestacións persoais obrigatorias. No suposto de que o traballador/a pertencera a máis dun grupo, escala ou praza, computarase o correspondente ao último período de servizos prestados. O importe destes trienios deben ser os do grupo de titulación en funcionarios.3. Aos traballadores/as que neste momento están a cobrar o complemento de antigüidade cada catro anos de servizo se lle regularizarán do xeito seguinte: 1º Calcularanse os trienios que teñen na actualidade.2º Multiplicarase o resultado anterior polo valor de cada trienio e esta cantidade restarase do que veñen cobrando na actualidade por este concepto.3º O resultado da operación anterior será un complemento persoal transitorio que non sufrirá incremento ningún e que absorberá os incrementos que sufran os trienios cumpridos con anterioridade á aprobación deste convenio ata a súa desaparición.4º Os trienios cumpridos despois da aprobación deste convenio terán o tratamento común. O Concello de Camariñas comprométese a non contratar persoal ao través de empresas de traballo temporal. De acordo coa Disposición Transitoria Cuarta da Lei 7/2007, do 12 de abril, e a Disposición Transitoria Decimocuarta do texto refundido da Lei de Función Pública de Galicia, Decreto lexislativo do 1/2008 de 13 de marzo, e o artigo 58 deste convenio, o Concello de Camariñas comprométese no prazo máximo de 6 meses dende a aprobación da RPT, a realizar unha convocatoria extraordinaria de consolidación de emprego interino ou temporal en fixo ou funcionario, como medida de reducción da temporalidade e co obxecto de aumentar a estabilidade no emprego público. Así como consignar orzamentariamente para o exercicio do ano 2010 os postos de traballo desta convocatoria de emprego extraordinaria. O Concello procederá a readmisión do persoal laboral fixo ou indefinido cando sexa declarado improcedente o despedimento acordado como consecuencia da incoación dun expediente disciplinario pola comisión dunha falta moi grave. O Concello de Camariñas comprométese a que a xestión das continxencias comúns se faga sempre a través do INSS. Quedan derrogados a totalidade de pactos, convenios ou acordos anteriores, así como cantas instruccións, acordos parciais e outras disposicións de igual ou inferior rango podan opoñerse, por ser incompatibles ou limitar os acordos aquí adoptados.